Афғонистонда паранжи нархи ўн баравар ошиб кетди 26-09-2021, 21:13 | Zamin.uz\n11:01 / 20.08.2021\nАфғонистонда паранжи нархи ўн баравар ошиб кетди\nАфғонистонда аёллар паранжи сотиб олиш учун соатлаб навбатда туришга мажбур бўлмоқда. «Толибон» ҳокимиятга келганидан сўнг ушбу кийимнинг нархи ўртача 10 баравар ошиб кетди. Бу ҳақда маҳаллий аҳолига таяниб ISNA агентлиги хабар берди.\nАёллардан бири агентликка берган интервьюсида айтишича, у паранжи сотиб олиш мақсадида нақд пул олиш учун банкоматда бир неча соат навбатда турган.\n«Паранжи камдан кам топилади. Оиламиздаги уч аёлга битта ёки иккита бор. Унинг ўрнига эҳтимол чойшабдан ҳижоб тикиб олармиз», — деди у.\nАёл, шунингдек, Кобулда ҳеч ким пойтахтнинг бунчалик тез қулашини кутмаганини айтди. Ҳамма пойтахт бир йил ёки ундан кўпроқ вақт қаршилик кўрсата олади деб ўйлаган.\nАйни пайтда захираларнинг музлатилиши ва Марказий банк раҳбарининг қочиб кетиши фонида афғон валютасининг қиймати рекорд даражада тушиб кетган. Bloomberg маълумотларига кўра, афғони курси 4,6 фоизга пасайиб, 17 август куни бир долларга 86,0625 афғонини ташкил этган, пасайиш кетма-кет иккинчи кун давом этган.\nЕвропа Иттифоқи ва дунёнинг бошқа 19 мамлакати Афғонистондаги хотин-қизларнинг ҳолати юзасидан баёнот эълон қилди. Мамлакатлар «Толибон»ни улар ҳокимиятга қайтишидан олдин аёлларга берилган ҳуқуқларни тортиб олмасликка чақирди.\n«Афғонистонлик аёллар ва қизларнинг тақдири, уларнинг таълим олиш, ишлаш ва эркин ҳаракатланиш ҳуқуқлари бизни қаттиқ ташвишга солмоқда. Ҳукумат тепасида турганларни аёллар ҳимоясига кафолат беришга чақирамиз», — дейилади Европа Кенгашининг баёнотида.\nБаёнотда таъкидланишича, афғонистонлик аёл-қизлар, бутун афғон халқи сингари, хавфсиз ва қадр-қимматли ҳаёт кечиришга лойиқ.\n«Ҳар қандай дискриминация ва ҳақоратларнинг олдини олиш керак. Биз халқаро ҳамжамиятда уларнинг овози эшитилиши учун гуманитар ёрдам беришга ва уларни қўллаб-қувватлашга тайёрмиз», — дейилади баёнотда.\nҲужжатни Албания, Аргентина, Австралия, Бразилия, Канада, Чили, Колумбия, Коста-Рика, Эквадор, Сальвадор, Европа Иттифоқи, Гондурас, Гватемала, Шимолий Македония, Янги Зеландия, Норвегия, Парагвай, Сенегал, Швейцария, Буюк Британия ва АҚШ имзолаган.\n«Толибон» Афғонистонни эгаллаб олгач, матбуот ва аёллар учун ўз шартларини эълон қилганди, «Толибон» аёллар ҳуқуқларига шариат доирасида амал қилишга ваъда берди. “Замин” янгиликларини “Инстаграм”да кузатиб боринг\nЯнгиликлар » Дунё » Афғонистонда паранжи нархи ўн баравар ошиб кетди


Екатеринбургдан Тошкентга учаётган самолёт парвози номаълум сабабларга кўра қолдирилди (ФОТО-ВИДЕО)\n24 май 2022, Тошкент вақти: 08:37\nРейсдан қолган йўловчилар яна камида 2 кун аэропортда қолишади.\n12 февраль куни Екатеринбург-Тошкент йўналиши бўйича амалга оширилиши лозим бўлган рейс қолдирилди. Кольцово аэропортида қолаётган 150 дан зиёд йўловчига Ўзбекистонга бошқа рейслар билан кетиш таклиф қилинди.\nАвиаширкат расмийлари рейснинг қолдирилиши сабабларига оид тушунтириш бергани йўқ.\nРоссиянинг Свердловск вилояти маркази Екатеринбургнинг Кольцово аэропортидан Тошкентга “Ural Airlines” авиаширкатининг маҳаллий вақт билан 12:40да учиши керак бўлган 8961-сонли рейси қолдирилди.\nБу ҳақда Озодликка хабар берган йўловчилардан бирининг сўзларига кўра, рейс нима сабабдан қолдирилгани айтилмаган:\n- Бугун 12:40 да учишимиз керак эди. Регистрациядан йигирматача одам ўтганди, 150 тача одам яна ўтишни кутаётганди. Бирдан улар регистрацияни тўхтатиб, “Бу чартер рейси йўқ бўлди. Ўзбекистон қабул қилмаяпти”, деди. Бизнинг яқинларимиз Ўзбекистонга телефон қилди бу рейс масаласида. Ташқи ишлар вазирлигида ҳам “биз ҳеч қанақа рейсни бекор қилганимиз йўқ - авиакомпания ўзи бекор қилди”, дейишибди.\nАэропортда 150 ортиқ ўзбекистонлик қолган.\nЎзбекистонлик йўловчининг сўзларича, авиаширкат Тошкентга кетаётган йўловчиларга бошқа рейслар билан , жумладан, Ўш орқали кетиш таклиф қилинган:\n- Биз 23 минг рублга билет олгандик, бекор қилинди. “Қирғизистоннинг Ўшига билет бор”, деб таклиф қилишди. Бизнинг Ковидга топширган тестимиз бор эди - чиқиб кетмасак у куйиб кетади. Ўшга 13 мингга билет бор экан, шунга алмаштириб берди, билетдаги 10 минг рубл фарқни эса қайтаришмади! Узоқдан келган ва аэропортдан кетмоқчи бўлмаганларга “Билетни қайтармоқчи бўлсангиз сизларга маълумотнома ёзиб берамиз ва билетни олган жойингизда пулни қайтаришади”, дейишяпти. Ишончи йўқ одамларни унга!\nЎзбекистонлик муҳожир йигит 23 минг рубллик авиачиптани Ўш рейсининг 13 минг рубллик чиптасига алмаштиришга мажбур бўлгани, Андижонга ўтиб, кейин Тошкентга келишини маълум қилди.\nҚолдирилган 8961-рейси йўловчиларига берилган ҳужжат.\nОзодлик 14 февралда Москвадан Фарғона ва Самарқандга учадиган рейсларга олинган билетлар ҳам алмаштирилаётганини аниқлади. Озодлик билан суҳбатлашган яна бир муҳожирга кўра, “Ural Airlines” бу рейслар орқали келаётганларнинг 72 соатга мўлжалланган Ковид маълумотномалари муддатини узайтириб беришга ваъда қилган.\n- Коронавирусга олинган ПЦР тестларнинг 72 соатлик муддати ўтиб кетса, "мана буни кўрсатасизлар" деб справка беряпти. Худди шу справкани пулини қайтармоқчи бўлганларга ҳам беряпти, кассада шу бўйича пулларни қайтариб бераркан.\nСуҳбатдош вазиятга аниқлик киритиш истагида бўлган 150 га яқин асосан ўзбекистонлик меҳнат муҳожирларидан иборат йўловчилар Екатеринбург аэропортида қолаётганини билдирди.\nОзодлик “Ural Airlines” авиакомпаниясининг Екатеринбургдаги ваколатхонасига кўрсатилган телефонлари орқали улана олмади. Ширкатнинг бош офисида ҳам Озодлик сўровига рейс қолдирилгани сабабларини тушунтириб беришолмади.\n- Екатеринбург-Тошкент йўналиши бўйича 8961-рейси қолдирилди. Нима сабабдан рейс қолдирилгани тўғрисида бизда маълумот йўқ. Екатеринбургдаги ваколатхонамизда ҳам рейс қолдирилгани сабаблари тўғрисида ҳозирча тушунтириш беришгани йўқ, деди ширкат алоқа оператори.\nОзодликнинг аэропортдаги манбаларидан бири Екатеринбург-Тошкент рейсига “Тошкент полосани бўшатиб беришга рози бўлмагани” тўғрисида маълумот борлигини маълум қилди.\nМаълум бўлишича, Кольцово аэропортида қолган йўловчиларнинг аксар қисми 14 февралда учадиган иккита рейсда Ўзбекистонга қайтишга розилик берган.\nАйни дамда, давом этаётган коронавирус пандемияси туфайли Россиянинг Ўзбекистон учун чегаралари ёпиқлигича қолмоқда. Ўзбекистондан Россияга ва Россиядан Ўзбекистонга ҳозирча фақат чартер рейслар амалга оширилаётгани, Россияга асосан таклифнома асосида рухсат берилган ишчи муҳожирлар киритилаётгани маълум.\nБундан олдинроқ Россия Фан ва таълим вазирлиги мамлакатга киришга ҳатто кундузги бўлимда ўқиётган ўзбек талабаларига рухсат йўқлигини маълум қилганди.


Шамсиддинов ортга қайтди | "NAVBAHOR" FUTBOL JAMOASINING RASMIY WEB SAHIFASI\nШамсиддинов ортга қайтди\nЖамоамиз аъзолари бугунга режалаштирилган машғулотларни якунига етказишди. Бир кунлик дам олишдан кейин футболчилар жиддий тарзда ҳозирликка киришишди. Икки маҳал ўтказилган машғулотлар чоғида мураббийлар асосий эътиборни футболчилар жисмоний ҳолатини тиклашга қаратилган машқларга қаратишди. Яъни эрталабки машғулот тренажёр залида ўтказилган бўлса кечки пайт жамоа аъзолари “Марказий” ўйингоҳда югуриш билан боғлиқ машқларни бажаришди. Машғулотларни Рашид Ғофуров бошчилигида Микола Шевченко, Мустафо Байрамов, Шуҳрат Мирхолдиршоев ва Анвар Жабборовлар олиб боришди.\nТаркибдаги ўзгаришлар хусусида гап кетганида, жамоамизга маҳоратли ҳимоячи Тоҳир Шамсиддиновни қайтганлигини айтиб ўтиш жоиз. Шамсиддинов қишки танаффусдан кейин “Қўқон-1912” жамоаси сафига қўшилиб, қўқонликлар билан шуғулланаётганди. Якунда Тоҳир “Навбаҳор”га қайтди. Шамсиддиновни жамоага қайтиши жамоамиз мухлисларини қувонтирганлиги ҳам бор гап. Умумий ҳисобда бугунги машғулотларда 26 нафар футболчи қатнашди. Мухлисларимизнинг қизиқишларини инобатга олган ҳолда бугунги машғулотларда қатнашган футболчилар рўйхатини келтириб ўтамиз: М.Маматхонов, А.Эргашев, Қ.Маҳаммаджонов, Д.Жабборов, Б.Тўрабоев, Т.Шамсиддинов, М.Собиров, Ҳ.Юнусов, А.Умаров, А.Турғунбоев, А.Маҳмудов, ОЖўрабоев, О.Валижонов, А.Султанов, А.Мамазоитов, А.Баҳриддинов, С.Асқаралиев, Ғ.Жўраев, Д.Иномов, А.Рашидханов, С.Теляков, А.Алиев, М.Расулов, З.Нурматов, М.Мамазулумов, Т.Аюпов.


қўшиқлар ўзбек эстрадаси\n10:40 22.07.2016 (Янгиланган 19:47 01.09.2017)\nЯқинда"Ўзбекнаво" эстрада бирлашмаси раҳбарияти газета ўқимайдиган, ТВ томоша қилмайдиган, дунёда кечаётган воқеаларда бехабар хонандаларни қайта ўқитиш, уларнинг маънавиятини ошириш зарурлиги ҳақида фикр билдирди. Фақат... нима сабабдан бирлашма хонандалардаги айрим қусурларни бунчалик кеч "пайқаб" қолгани таажжуб уйғотмоқда.\nТОШКЕНТ, 22 июл — Sputnik. Ўзбек эстрада юлдузлари ижросидаги "ажабтовур" қўшиқлар матни борасида бунга қадар ҳам тўхталганман. Каминани фақат бир нарса қизиқтиради, "Ўзбекнаво" раҳбарияти "ўқитиш" машғулотларини хонандалардан эмас, балки ўз таркибидан бошлагани маъқулдир…\nНега десангиз, бизга маълумки, бугунги кунда одамнинг гоҳ энсасини қотириб, гоҳ кулгисини қистаётган қўшиқлар Бирлашма бадиий кенгаши тасдиғидан ўтмоқда.\nЭнди эса, замонавий қўшиқларда тез-тез қулоққа чалинадиган ғалати ибораларга қайтамиз.\nШоҳруҳхон. "Кўзларим сени излаш билан овора". Ўзлари-чи? Ўзлари эса қўшиқ куйлаяпти!\nУзбекский медийный портал\nХонанда Шоҳруҳхон ва актриса Асал Шодиева\n"Шаҳло икки кўзингиз", деб куйланади қўшиқлардан бирида. Тасанно!!! Хонанда мантиқни яхши биларкан, фақат учинчи ва тўртинчи кўзлар ҳақида савол туғилса нима деркин?\n"Менинг кўнглим сенда, сеники қай ёнда?» деб куйлайди Шаҳло Аҳророва. Хонанданинг кўнгил ҳақидаги тасаввури ғалати. Бирор четда думалаб ётган моддий нарса, деб ўйлайдими?\nБудур эса ҳатто ўзиниям яхши тушунмайди. "Назаримда мен ҳам сени тинч қўймайман!" деб куйлайди у "Гўё" номли қўшиғида.\nУра! Время 7 утра, а я только ложусь спать) вчера с обеда до сегодняшнего утра снимали новое видео! Режиссёр @yodgornosirov весь образ от @lidiyaandre хореография @nariman0885 всем огромное спасибо!😚😚😚\nФото опубликовано Administrator: +998977744433 (@budurmusic) Июл 18 2016 в 6:47 PDT\n"Дод дегим келяпти дастингдан", деб куйлайди хонанда Феруза Каримова. Қизларимиз, аёлларимиз санъатга ҳам ўз оилавий машмашаларини олиб кираётгани қизиқ.\nМуниса Ризаеванинг Шаҳзод Муродов билан куйлаган "Ўжар" дуэтини кўриб, хонанда анчадан бери тўплаб юрган жаҳлини шу қўшиқ орқали роса тўкиб солибди-да, дедим. Йигитга шунчалар дўқлайдики, қўшиқ эмас, қарғиш айтаётгандек туюлади. Қўшиқчилик санъати жанжаллашадиган жойми?\nФарҳод Саидовнинг "Қизми бу, кийикми бу?" деган иборасини кулги қилмаган қизиқчи қолмади… Гап шундаки, кийик кўпроқ ўзимизнинг хонаки жонивор – эчкига ўхшаб кетади-да. Фарҳод Саидов ижросида-ку, айниқса.\nШу хонанданинг "Мени севсанг" қўшиғи(айтганча, "Мени севсанг кийим ярашган, ярашмаган чоғимда ҳам сев!".. — севги ижтимоий буюртмалар билан тартибга солинмайди ахир!)га суратга олинган клипда АН-2 самолёти (авиациянинг трактори, дейиш мумкин) тўсатдан ҳалокатга учраб, учувчи йигит гадойтоппас ерга қулайди (?!) ё хотирасини йўқотади ёки ўша ердан ўз ватанига қайтолмайди.\n30-40 йил нари-берисида юртига қайтиб, қариб кетган севганини учратади. "Кукурузник"да қандай қилиб шунча олисга кетган бўлса? Бу клип дунё миқёсдаги мавзуни маҳаллий даражага кўчириш қанчалар ўхшовсиз ва кулгили чиқишини исботлайди.\nИзатилла Шукуровнинг қўшиғидан мисралар:\n"То сўнгги нафасим бергунча бу дунё\nсен мени кўп этма умидвор".\nХонанда нима демоқчи ўзи? Биринчидан, дунё нафас бермайди. Иккинчидан, гапнинг биринчи бўлаги иккинчи бўлагига умуман мос келмаяпти. Хоҳлаган жойга хоҳлаган сўзни тиқиб, гап ясаб кетавериш мумкин экан-да. Ҳатто шеърда ҳам гапда мазмун бўлиши лозим!\nФарҳод ва Ширин "Омон бўлайлик"ни айтиб, яна бир карра оддий ҳақиқатни исботлади – уларга бировларнинг қўшиғи жуда ярашади.\nЯқинда Сардор Раҳимхон ҳам она ҳақида куйлади. Тасанно! Барча хонандалар учун бу мавзуда куйлаш ёзилмаган қоидага айланган. Лекин оталар-чи? Улар ҳақидаги қўшиқлар бармоқ билан санарли. "Канго" сақичига раҳмат! У "Дадангга қани?" шиорини ўртага ташлади. (Дадалар ҳеч бўлмаса сақич чайнаб ўтирсин, демоқчидир-да.)\nЖозибали чиққан сўзни такрорлайвериш қўшиқчиликнинг катта муаммоси. Бу шу даражага етяптики, айрим қўшиқлар деярли бир-икки сўздангина иборат бўлиб қолмоқда. "Шаҳзод" гуруҳининг "Йўқ, дема" қўшиғида бир нақоратда "дема" сўзи 40 марта такрорланади. Нақоратнинг ўзи тўрт марта такрорланса, қўшиқда бир сўз 160 марта айтилган бўлиб чиқади.\nМанзуранинг "Лазги" қўшиғидаям "лазги" сўзи 100 мартадан ортиқ ишлатилган.\nДилдора Ниёзова ширин хотира ва туйғуларни уйғотадиган оҳангга мослаб, Тошкент ҳақида қўшиқ куйлади:\n"Сен нон шаҳри бўлгансан,\nВа ҳозир ҳам шундайсан".\nТўғри, Дилдора хоҳласаям ёмон куйлолмайди, лекин "бўлгансан"ни "шундайсан"га, "тонггача"ни "осмонгача"га қофиялаш, тўғрироғи, шуларни қофия, деб ўйлаш кимнинг хаёлига келган бўлса?\nҚўшиқчиликда қофияга умуман эътибор берилмай қўйди. Ашулачиларимиз негадир сўз сўнгидаги қўшимчаларни қофия деб санай бошлади. Фақат Феруза Каримовагина қофияга урғу беради. Лекин у ҳам мазмун ва мантиқнинг ҳисобидан. Хонанданинг қўшиғига қофия сиққан-ку мантиқ ва мазмунга жой қолмаган.\nБугун қўшиқчилик шеъриятни тан олмайди. Хонандаларимиз оддий сўзларни сал чўзиб айтсанг қўшиқ бўлади, қофия эса ортиқча даҳмаза, деб ўйлайди. Албатта, тушови уловига мос, деб адабиёт ўқимайдиган мухлисга шуям бўлаверади, деб ҳисоблашар-да.\nҲолбуки, яхши қўшиқ фақат ва фақат яхши шеърдан дунёга келади. Ҳар қандай машҳур хонанданинг ортида албатта иқтидорли шоир бўлади.\nШуҳрат Умарнинг "Етолмадим" қўшиғига ишланган клип ғояси, адашмасам бундан бурун ҳам икки марта "ишлатилган" (довдир режиссёр, клип олдирмоқчи бўлган хонанда ва продюсери). Клипда ҳинд саунтрекларини пародия қилмоқчи бўлишган-у (қизиқ, жиддий қўшиқ ва жиддий мавзу фонида), ўзлари пародия бўлиб қолган. Жаҳонгир Позилжоновдан ўрганишса бўларкан. У ҳақиқатан пародия қилиб, ўзи пародияга айланмайди.\nБугун ҳар икки клипдан бирида Муҳаббат Қурбонова, Паризода ва Жумадилла Раметовнинг машинаси суратга тушмоқда.\nМуниса Ризаева «Лол қоламан» қўшиғида йигитнинг сабрига лол қолиб, ўзига бўлган оташин ишқини пинҳон тутишидан нолийди. Ғалати, ўзи ҳали айтмаган бўлса, бировнинг кўнглидаги оташин ишқни қандай билди-ю, бундан керилиши нимаси? Балки, у йигит умуман совуққондир, ҳеч кимни умуман севмас. Шунинг учун сизга эътиборсиздир? Ўзи, айримларни тушуниш қийин, севса "севади", деб жар солади, севмаса ҳам "севади", деб жар солади.\nХонанда Муниса Ризаева


Эркинжон Турдимов Ломбардияга таклиф этилди - zarnews.uz\nСамарқанд вилояти ҳокими Э.Турдимов меҳмонни қадимий ва ҳамиша навқирон Самарқандга ташрифи билан қутлаб, бу учрашув Самарқанд ва Ломбардия вилоятлари ўртасида савдо-иқтисодий, маданий ҳамкорлик алоқаларини йўлга қўйиш учун дадил қадам бўлганлигини таъкидлади. Шунингдек, вилоят раҳбари Самарқанднинг иқтисодий имкониятлари, саноат, қишлоқ хўжалиги, туризм соҳаларида олиб борилаётган ишлар ҳақида сўзлаб берди ҳамда бу борада Ломбардия билан ҳамкорлик қилиш икки томон учун ҳам манфаатли бўлишини қайд этди.\nАттилио Фонтана ҳам юртимизга ташрифи ҳар томонлама самарали бўлаётганини қайд этиб, жумладан, Самарқанд вилояти билан илмий-техникавий, замонавий инновациялар бўйича ҳамкорлик қилишга тайёр эканлигини билдирди. Икки вилоят ўртасидаги алоқаларни изчил йўлга қўйиш учун Самарқанд вилояти ҳокими Э.Турдимов ва вилоят ишбилармонларини Ломбардияга таклиф қилди.\nАттилио Фонтана Самарқандга ташрифи давомида “Invest in Samarkand” I халқаро инвестиция форумида иштирок этди ва сўзга чиқди. Шунингдек, вилоят маҳаллий ишлаб чиқарувчиларининг “Made in Samarkand” миллий кўргазмаси билан яқиндан танишди.


Мақолалар мазкур саъна бўйича сараланган: Пятница, 02 Октябрь 2015\nПятница, 02 Октябрь 2015 17:23\n...Юз ганж ила\nШарқ мутафаккирлари ва алломаларининг асарларида ўқитувчи ҳамда мураббийлар маҳорати, устоз-шогирдлик шартларига кенг ўрин берилган. Жумладан, буюк қалб соҳиби Алишер Навоий ижодида ҳам муаллимлар, тарбиячилар иши, уларга муносабат масалалари алоҳида тилга олинган.\nПятница, 02 Октябрь 2015 17:20\nҲаётнинг кутилмаган туҳфалари кўп бўлар экан. Қаранг, кечагина илк бор мактаб остонасига ўқувчи бўлиб қадам қўйгандим. Бугун ёшим йигирма бирда. Яна ўша қадрдон маскандаман. Фидокор устозларимиз қатори ўқитувчи деган шарафли касб эгасиман.\nПятница, 02 Октябрь 2015 17:19\nТинчлик йўргагида улғайган болалар, албатта, инсонпарвар, оқил ва доно бўлиб камолга етадилар. Ўз билим ҳамда салоҳияти билан дунёни ҳайратга солаётган Ўзбекистон ёшларининг бугунги муваффақиятларини кўриб, бунга яна бир карра ишонч ҳосил қилиш мумкин.\nПятница, 02 Октябрь 2015 17:16\nЮксак марралар иштиёқи\nСпортда “Омад кучлиларга кулиб боқади”, деган ибора кўп қўлланилади. Аслида ғалаба ўз-ўзидан қўлга киритилмайди. Айниқса, футболда бу алоҳида аҳамиятга эга. Бинобарин, юртимизда “миллионлар ўйини”ни оммалаштиришга катта эътибор қаратилаяпти.


Ўзбекистон Халқ демократик партиясининг 2017 йилдаги устав фаолиятини молиялаштириш манбалари тўғрисидаги ҲИСОБОТИ - Ўзбекистон овози газетаси\nҲисобот даври бошига маблағлар қолдиғи\n2 023 527 540\n18 205 142 500\n10 845 639 000\nТошкент шаҳар халқ депутатлари туман Кенгашлари сайловига ажратилган давлат маблағлари\n173 998 500\n7 185 505 000\n4 125 861 000\nтадбиркорлик фаолияти даромадлари\n2 133 638 100\nҳомийлик, хайрия тушумлари\n924 584 900\n18 387 743 700\nижро этувчи аппарат ходимлари учун жорий харажатлар\n15 694 147 600\nПартия аъзолари ОАВда чиқишини ташкил этиш ва кўргазмали тарғибот материаллари нашр этиш харажатлари\n239 456 400\nПартия фаолларини ўқитиш, семинар, тренинглар ўтказиш, ижтимоий ва моддий қўллаб-қувватлаш харажатлари\n19 539 300\nПартия пленуми, йиғилишлар ва бошқа тадбирларни ўтказиш харажатлари\n84 438 000\nПартия мол-мулкини сақлаш, фойдаланиш билан боғлиқ коммунал ва эксплуатация харажатлари\n1 135 592 900\nБошқа турли харажатлар\n1 040 713 600\nТошкент шаҳар халқ депутатлари туман Кенгашлари сайлови учун харажатлар\n173 855 900\nҲисобот даври охирига маблағлар қолдиғи\n1 840 926 340\nЎзбекистон Халқ демократик партиясининг устав фаолиятини молиялаштириш 2017 йилда бирнеча манбалардан амалга оширилди. Ўтган йилда партия ҳисоб рақамларига келиб тушгантушумларнинг умумий миқдори 18 миллиард 205 миллион 140 минг 500 сўмни ташкил этди. Ушбу тушумлар қуйидаги манбалар ҳисобига шакллантирилди. Жумаладан:\n— партиянинг устав фаолиятини молиялаштириш учун давлат томонидан ажратилган маблағлар— 10 миллиард 845 миллион 639 минг сўм;\n— Тошкент шаҳар халқ депуталари туман Кнгашлари сайловига тайёргарлик кўриш ва ўтказишучун 173 миллион 998 минг 500 сўм;\n— партия аъзоларининг аъзолик бадаллари - 4 миллиард 125 миллион 861 минг сўм;\n— юридик ва жисмоний шахсларнинг хайрия маблағлари — 1 миллион 421 минг сўм;\n— тадбиркорлик фаолиятидан олинган даромадлари — 2 миллиард 133 миллион 638 минг 100 сўм;\n— бошқа тушумлар — 924 миллион 584 минг 900 сўм.\nШуни таъкидлаш керакки, 2017 йилда партиянинг Низом фаолиятини молиялаштиришга йўналтирилган умумий маблағнинг 39 фоизини партиянинг ўз маблағлари ташкил этди. 2016 йилда ушбу кўрсаткич 34 фоизни ташкил қилган эди. Яъни, 2017 йилда партиянинг ўз маблағлари 2016 йилга нисбатан 5 фоизга ўсган.\nАйниқса, партияга аъзолик бадаллари Устав фаолиятимизни молиялаштиришнинг муҳим манбаига айланиб бормоқда. Шу билан бирга, партия аъзоларини ҳисобга олишнинг изчил такомиллаштириб борилаётгани, аъзолик бадалларининг мунтазам келиб тушишини таъминлаш бўйича амалга оширилаётган ишлар ҳам муҳим ўрин тутмоқда.\nЙиғилаётган партияга аъзолик бадаллари 2017 йилда 4 миллиард 125 миллион 861 минг сўмни ташкил қилиб, 2016 йилга нисбатан (3 миллиард 716 миллион 814 минг сўм) 14 фоизга ўсишга эришилган.\n2017 йилда Ўзбекистон Халқ демократик партияси фаолиятини молиялаштиришнинг бюджетдан ташқари барча манбалари қонуний ҳисобланади. Партия ўз Устав фаолиятини молиялаштириш учун Ўзбекистон Республикасининг амалдаги қонунчилиги билан таъқиқланган манбалардан олинадиган маблағлардан фойдаланмади.\nЎзбекистон Халқ демократик партиясининг 2017 йилдаги харажатлари жами 18 миллиард 387 миллион 743 минг 700 сўмни ташкил қилди.\nХаражатлар партиянинг Низомида назарда тутилган партиянинг ижро этувчи аппарати ходимлари таъминоти, умумпартиявий тадбирларни ўтказиш, партия мулкларини сақлаш ҳамда моддий-техника базасини яхшилашга йўналтирилган.\nЎзбекистон Халқ демократик партиясининг 2018 йилги бюджети тўғрисидаги\n20 719 475 540\n12 564 287 000\n6 314 262 200\n3 811 439 700\n2 502 822 500\n2018 йил 1 январь ҳолатига қолдиқ\n19 716 722 600\n14 878 206 600\nпартия фаолларини ўқитиш, семинарлар ва тренинглар ўтказиш харажатлари\n280 006 200\nпартия пленумлари, давра суҳбатлари ва йиғилишларини ўтказиш харажатлари\n185 839 600\nкўргазмали тарғибот материалларини нашр этиш ва тарқатиш харажатлари\n305 726 000\nпартия мол-мулкини сақлаш, улардан фойдаланиш билан боғлиқ коммунал ва эксплуатация харажатлари\n1 176 870 000\n3 341 205 400\nДаромадларни харажатлардан ортиқлиги\n1 002 752 940\nЎзбекистон Халқ демократик партиясининг 2018 йилги бюджетининг Даромад қисми жами 20 миллиард 719 миллион 475 минг 540 сўмга режалаштирилмоқда.\nЎзбекистон Халқ демократик партиясининг устав фаолиятини молиялаштириш 2018 йилда бир неча манбалардан амалга ошириш режалаштирилмоқда. Жумладан:\n— партиянинг устав фаолиятини молиялаштириш учун давлат томонидан ажратилган маблағлар — 12 миллиард 564 миллион 287 минг сўм;\n— партия аъзоларининг аъзолик бадаллари — 3 миллиард 811 миллион 439 минг 700 сўм;\n— тадбиркорлик фаолиятидан олинган даромадлари — 2 миллиард 502 миллион 822 минг 500 сўм;\n— 2017 йил 1 январь ҳолатига қолдиқ — 1 миллиард 840 миллион 926 минг 340 сўм.\nЎзбекистон Халқ демократик партиясининг 2018 йилдаги харажатлари жами 19 миллиард 716 миллион 722 минг 600 сўмга режалаштирилмоқда.\nХаражатлар партиянинг Низомида назарда тутилган партиянинг ижро этувчи аппарати ходимлари таъминоти, умумпартиявий тадбирларни ўтказиш, партия мулкларини сақлаш ҳамда моддий-техник базасини яхшилашга йўналтирилиши режалаштирилган.


Сунъий тишларнинг саломатликка таъсири қандай? — Sof.uz\nСунъий тишларнинг саломатликка таъсири қандай?\n21.09 12:14 438 Тиббиёт\nСоғлиқни сақлаш вазирлиги жамоатчилик билан алоқалар бўлими Тошкент давлат стоматология институти доценти, тиббиёт фанлари доктори Саидазим Муртазоев билан тишлар саломатлиги ва сунъий тиш борасида суҳбатлашди.\nСавол: Қандай ҳолатларда беморларга сунъий тиш қўйиш тавсия этилади?\nТиббиёт фанлари доктори Саидазим Муртазоев. Фото: ССВ\nСавол: Сунъий тишларнинг турлари, бир-биридан фарқи, нархлари, чидамлилик муддати, инсон саломатлигига салбий ёки ижобий таъсири ҳақида ҳам гапириб берсангиз?\nСунъий тишларнинг турлари хилма-хил бўлиб, бир биридан маълум бир хусусиятларига кўра фарқланади. Масалан, фойдаланиш вақтига кўра, (доимий ва вақтинчалик), бажарадиган вазифасига (тикловчи, ҳимоя, таянч) ва тайёрланиш усулига (эзиб, қуйиш, куйдириш, чархлаш, босим остида пресслаш) ҳамда хом ашёсига кўра (металл ва металлмас, керамика, минерал(циркон диоксид)) каби турларга ажратилади.\nтиббиёт сунъий тишлар протез стоматолог


Аёлларни келажакда нималар кутмоқда? - Жамият - PressNews.uz\nБош Саҳифа / Жамият / Аёлларни келажакда нималар кутмоқда?\nАёлларни келажакда нималар кутмоқда?\nҚўшилди: 17 июн 2017 10:00\nХельсинск университети олимлари вақт ўтгани сайин аёллар янада мафтункор бўлади деган фикрга келишди. Улар шундай урфни олиб чиқишди: чиройли аёллар, у қадар чиройли бўлмаган аёлларга қараганда кўпроқ фарзанд дунёга келтиришади. Шунингдек замонавий имкониятлар билан аёллар йилдан йилга ташқи кўринишларига кўпроқ эътибор қаратишади. Шундай қилиб, иккита авлоддан сўнг ер юзида гўзаллик ҳукмрон бўлади.\nЙельск университети профессори Стивен Стирнс шундай назарияни илгари сурди: аёллар авлоддан авлодга пасайиб боради. Тадқиқот гуруҳи 14000 тиббиёт карталарини ўрганиб чиқди. Ундаги тенденцияга кўра, қизлар авлоддан авлодга пасайиб кетган. Афсуски, ушбу тадқиқот аёлларнинг вазни ошиб боришини ҳам кўрсатмоқда: статистика бўйича ҳар бир авлодда аёл киши 1 килога семиради.\nАёллар бир-бирларига ўхшашади\nТурли соҳа вакиллари бир неча авлоддан кейин аёллар бир-бирларига ўхшаб кетишади деган фикрга келишди. Бунинг сабаби бутунжаҳон глобализацияси ва ирқларнинг аралашиб кетишида. Табиийки мода ҳам бу борада сезиларли аҳамиятга эга бўлади.


PressReader - Qishloq Hayoti (Village Life): 2018-05-05 - Јулай йґлакдан экспортга\nЈулай йґлакдан экспортга\nQishloq Hayoti (Village Life) - 2018-05-05 - Имконият - Гавҳар МАҲМУДХОНОВА,\nЎтган йили вилоятда экспорт билан шуғулланувчи 27 та тадбиркорлик субъекти фаолият кўрсатган бўлса, ҳозирда уларнинг сони қарийб 40 тани ташкил этмоқда. Уларнинг нафақат сони, балки фаолият йўналиши ҳам кенгайишида яратилаётган қулайликлар, хусусан, божхона енгилликлари ҳам айни муддао бўлаётир.\nХусусан, хорижга чиқарилаётган барча турдаги маҳсулотларни “Термиз”, “Жарқўрғон”, “Денов” ташқи иқтисодий фаолият божхона постларида тез фурсатларда расмийлаштириш тизими яратилган.\nМасалан, “Termiz Kargo Center” МЧЖ ҳудудида жойлашган “Термиз” ташқи иқтисодий фаолият божхона постида товар ва транспорт воситаларининг замонавий рентген мажмуаси ёрдамида божхона кўригидан ўтказилиши ҳамда расмийлаштириш ишлари қисқа фурсатда амалга оширилмоқда. Мазкур божхона маскани орқали бир кеча-кундузда ўртача 70 га яқин автотранспорт воситаси назоратдан ўтказиляпти.\nВоҳада ҳудудий экспорт ҳажмини ошириш, импортни оптималлаштириш бўйича “йўл хариталари” ишлаб чиқиш ва шу асосда ишларни ташкил этиш чора-тадбирлари олиб борилмоқда. Вилоят ҳокимлиги ҳамда прокуратураси ҳамкорлигида ҳар куни экспорт ва импорт масалалари бўйича чуқур таҳлил амалга оширилади. Натижаларга кўра, жорий йилнинг ўтган даврида экспорт ҳажми ўтган йилнинг шу даврига нисбатан 60,6 фоизга кўпайди.\nЭкспорт ҳажмининг ошиши билан бир қаторда яратилган енгилликлардан келиб чиқиб, экспорт географияси ҳам кенгаймоқда. Масалан, қишлоқ хўжалиги маҳсулотларининг 72 фоизи Афғонистонга, 10 фоизи Россияга, яна 18 фоизи Туркия, Хитой, Украина, Қозоғистон каби давлатларга экспорт қилинган.\nБу ерда, шунингдек, тадбиркорлик фаолиятини ривожлантиришга қаратилган чора-тадбирлар доирасида экспорт ишларини “бир дарча” тамойили бўйича амалга ошириш механизми қўлланилмоқда. Аҳамиятлиси, ташқи иқтисодий фаолият қатнашчилари томонидан ҳужжатлар учун расмийлаштирилган ариза тегишли идораларга электрон тарзда юборилади. Ўз навбатида, аризанинг жавоби ҳам электрон тарзда қабул қилинади. Бу эса экспорт иштирокчиларининг ҳам вақтини, ҳам нақдини тежаб, давлат хизматларига бўлган ишончини оширмоқда.\n“Termiz Kargo Centеr” МЧЖ ҳудудида замонавий меҳмонхона ҳам бунёд этилган бўлиб, унда ишбилармонларнинг ўз бизнесини самарали олиб бориши ва дам олишлари учун қулай шароитлар мавжуд.\nСоҳа ривожи йўлида қўйилган яна бир истиқболли қадам бу – Афғонистонга юртимиз тадбиркорлари томонидан тухум маҳсулоти экспорти йўлга қўйилганидир. “Жарқўрғон парранда” МЧЖ ҳамда қўшни давлат тадбиркорлари ўртасида 3 миллион АҚШ доллари миқдорида шартнома имзоланган бўлиб, айни кунгача шартноманинг 569 минг долларлик ҳажми бажарилди. Мазкур корхона раҳбари Абдуқаҳҳор Қулматовнинг сўзларига кўра, маҳсулотни экспорт қилишда божхона амалиётлари шу ернинг ўзида амалга оширилиб, маҳсулот ортилган юк машинаси “Жарқўрғон парранда” МЧЖ ҳудудидан тўғри Афғонистонга қараб йўл олиши натижасида маҳсулот тез фурсатларда манзилга етиб бормоқда. Давлат божхона қўмитаси ва Россия Федерацияси федерал божхона хизмати ўртасида “Соддалаштирилган божхона йўлаги” тўғрисида имзоланган битимга кўра, қишлоқ хўжалиги маҳсулотлари экспорт қилинганда қабул қилувчи мамлакатда товарлар божхона кўригидан озод қилиниши белгиланган. Бу эса экспортга юбрилаётган мева-сабзавотлар тез фурсатларда бозорга чиқиш имкониятини яратади. Пировард натижада маҳсулот сифати бузилиш ҳолати кескин камаяди. Бундан ташқари, фермер хўжаликлари ва аҳоли томорқаларида етиштирилган қишлоқ хўжалиги маҳсулотларининг тез ва сифатли экспортини таъминлаш мақсадида вилоят бўйлаб қатор марказлар ташкил этилган. Биргина Ангор туманида 4 та ана шундай шохобча фаолият юритмоқда.\nВоҳада аграр тармоқни жадал ривожлантиришда улкан имконият мавжуд. Ҳудудда етиштирилган маҳсулотларни хорижга экспорт қилишга қаратилган истиқболли лойиҳалар эса тармоқ ривожини янада жадаллаштиришга хизмат қилади.


Кучли зилзиладан сўнг Гаитида аҳвол қандай? — Sof.uz\nКучли зилзиладан сўнг Гаитида аҳвол қандай?\n16.08 18:55 126 Ўзбекистон\nГаитида юз берган зилзила қурбонлари сони кескин ошиб кетди. Маълумотларга кўра, зилзила оқибатида 1 минг 297 киши ҳалок бўлган, 6 мингга яқин одам жароҳатланган. Бу ҳақда BBC хабар берди.\nГаити қутқарув хизмати бошлиғи Жерри Чандлернинг айтишича, ҳудуддаги шифохоналар ярадорлар билан тўлиб-тошган. CNN хабар беришича, тиббиёт ходимлари касалхонада жой йўқлиги сабаб ташқарида чодир тикишга мажбур бўлган.\n– Ҳозирги асосий масала тиббий эҳтиёжларни қондириш. Зилзиладан жабр кўрганлар ётган шифохоналарга дори-дармон етказяпмиз. Шошилинч тиббий ёрдамга муҳтожлар эвакуация қилинди. Одамларни кўчириш эртага ҳам давом этади, – деган Гаити бош вазири Ариэль Анри матбуот анжуманида.\nЗилзила ўчоғи Пти-Тру-де-Нипп шаҳридан тахминан 8 километр узоқликда жойлашган, марказда унинг кучи 7,2 баллга тенг бўлган. Ҳодиса мамлакатнинг аҳоли зич жойлашган пойтахти Порт-о-Пренсда ва қўшни давлатларда ҳам сезилган. Ҳозир минтақада давомли ер силкинишлари кузатилмоқда.\nБош вазир вертолётда вайрон бўлган жойларни кўздан кечирган, мамлакатда бир ойлик фавқулодда ҳолат эълон қилган.\nМетеорологларнинг маълумотига кўра, душанба ва сешанба кунлари минтақада кучли ёмғир ва сув тошқинлари бўлиши кутилмоқда. Бу қутқарув ишларига тўсқинлик қилиши мумкин.


Қора либос бизга бегона - «ХАЛҚ ОВОЗИ» - Тожикистон Республикаси Ҳукуматининг ӯзбек тилидаги расмий нашрияси\nЧоп этилган 20 Июл 2017\tКӯришлар: 768\nқўлёзмалар миниатюралари асосида муаллиф узоқ даврлар одамларининг ҳақиқий қиёфаси қандай кўрингани ҳақида аниқ далилларни келтириб ўтган. "Миниатюра - сарой санъати бўлиб, у асосан, ҳукмдорлар устахоналарида яратилган. Ўрта асрларда, айнан, бу ерда, ҳукмдорлар саройида мода шаклланган. Сўнгра у пойтахт шаҳри атрофида ва кейинроқ бутун минтақа бўйлаб тарқалган. Либосларда пайдо бўлган барча янгиликлар шу ернинг ўзида соҳибқирон, уларни ўраб турган зодагонлар, дин арбоблари, ҳарбийлар, хизмат қилувчилар буюртмачиларини тасвирловчи сарой миниатюрачилари томонидан акс эттириларди. Миниатюраларда жамиятнинг барча ижтимоий қатламлари либосларининг асосий турлари кўрсатиб ўтилган".\nМ.Ашрафийнинг ўзига хос тавсиялари либосдаги қора ранг ва юзни ёпувчи бош кийимлари жуда қадимдан тожик аёлларига хос бўлмаганини исботлайди. Азалдан аёллар либослари оч рангли ички кийим (пироҳан), устки кийим, лозим ёки узун юбкадан иборат бўлган. Бошқа кийимлар устидан бел қисмидан бошлаб кенгайиб кетган қопчасимон либос кийилган. Этакнинг олд томони тиззадан бироз ошган, орқаси эса, янада узунроқ бўлган. Лозимлар катак-катак ёки тор чизиқли матолардан тикилган. Дастлаб аёллар бош кийим кийишмаган. Баъзан улар бошлари атрофини марварид ипи билан ўраш орқали ўзларини ясатишган. "Бошлари учига кичкина шапка (қалпоқ) кийган қизлар сочларининг гўзаллигини кўрсатишиб, уларни бош кийими остида яширмаганлар". Фақатгина кекса аёллар боши, бўйни ва елкаларини ёпувчи рўмол ўрашиб, ўз сочларини яширганлар. Аёллар либосида фақатгина "нафис, учи тортилган туфлилар", ковушлар ("тилли" туфли) ёки маҳсилар қора рангда бўлган. Кейинроқ этиклар ҳам турли ранглар: оқ, сариқ, қизил, яшилга бўялди. Аёллар либоси бичими тепаси ёпишиб турувчи, белдан пастки қисми кенгайиб кетган эди. Уларнинг гуллари "тўртбурчак, доира ёки турли рангдаги тор чизиқлар"дан ташкил топганди. Кейинроқ ўсимликлар ёки ҳайвонлар нақшлари (бугунги таъбир билан айтилса, принтлар) пайдо бўлди. Аёллар қадимий либоси "ранглар уйғунлиги, безаклар турли-туманлиги, бичимлар нафосати билан ҳайратда қолдирарди".\nИслом давригача бўлган анъанавий либосга хорижий босқинчилар (мўғуллар, хитойликлар, араблар) ўз таъсирини кўрсатган бўлиб, улар Мовароуннаҳр ва Эрон маданиятига ўзларининг узоқ ва яқин шарқона анъаналарини зўрлик билан ўрнатишди. Бироқ ўшанда ва кейинроқ ҳам оч ва ёрқин (тўқ сариқ, қизил, яшил, кўк, сариқ, оч сариқ, пушти, оч ложувард, ложувард, фируза) ранглар ва нақшлар замонавий тожиклар момо-бувиларининг либосларида устун бўлган. Фойдаланиладиган матолар оч ранг, нақшли, кичик катак ёки чизиқлардан иборат бўлган. Либосларнинг безаклари олтин иплар билан тикиш, қимматбаҳо аксессуарлар орқали ифодаланган. Бошга ҳошия билан безатилган катта рўмол ўралган, рангли пешонабанд ёки шапка кийишган. Самарқанд аёллари бош кийимлари оқ ёки олтин ранг - сариқ рўмол билан фарқ қиларди. Келиб чиқиши шоҳона бўлган аёллар олтин тикилган оқ рўмоллари устидан уч тишли олтин тож кийишарди. Кейинроқ тож ўрнини тепасида металл қопламаси бўлган ва қимматбаҳо тош қўндирилган кичкина, нафис шапкалар эгаллади. "Уйдан чиқишда аёллар бошларига узун, енглари озод осилиб турган халат ташлашган бўлиб, юзлари эса, қоидага биноан, очиқ турарди". М. Ашрафийнинг тадқиқотларида нашр этилган барча қадимий миниатюраларда аёллар очиқ юз билан тасвирланган.\nАёлларнинг тугмасиз халатлари ҳам байрамона матолардан тикилган. "Аёллар либоси учун ранг-баранглик ўзига хос хусусият бўлган. Либосларда ранглар асосий ролни ўйнай бошлади. У кескин фарқ принципи эмас, балки бир рангнинг турли кўринишлари уйғунлиги билан ҳам танлана бошланди",- ёзади олима. Айтгандай, профессорнинг гувоҳлик беришича, ёш эркаклар соқолсиз бўлишган. Фақатгина ёшлари улуғ кишилар "осилиб турувчи, учлари қайрилган узун мўйлов ва қисқа соқоллар" қўйиб юришган. Ташқи диндорлик "енгларнинг устки қисмига Аллоҳ номи ёзилган боғичлар тикилиши билан ифодаланган".\nБошқа илмий манбалар ҳам тожик халқи миллий либосларининг ўзига хослигидан дарак беради. Тожикистон энциклопедияси ва "Тожикистон ССР" луғатида Тожикистоннинг турли минтақалари аёллари ва эркакларининг чизилган миллий либослари нашр этилган. Барча аёлларнинг бошлари салла, рўмоллар ёки ёпинғичлар билан ёпилган. Халқ услубидаги либослар байрамона, ёрқин ва ранг-баранг кўринади. Либосларнинг биронтаси бугун машҳур бўлган қора ранглардаги ҳижоб ёки сатрларни эслатмайди.\n1929 йили "Ма'ариф Азама Гарха" журналида илк бор нашрдан чиққан "Либослар тўғрисидаги масалалар" фундаментал ижод маҳсулининг "Шариат нуқтаи назаридан" номли бобида шундай дейилади: "Ислом одамни аниқ бир либосни кийиш ва аниқ бир ҳаёт тарзини танлашга мажбур қилмайди. Ислом бир нечта принципларни шакллантиради ҳамда ҳар бир миллатдан ҳаёт тарзи ва либосларини уларга мувофиқ тарзда яхшилашни талаб қилади".\nЛибослар келиб чиқиши ва турлари ҳақида юқорида зикр этилган бадиий асар муаллифи Ислом қонунлари, Шариат қоидаларини асос қилиб олган ҳолда, уларни Қуръондан мисоллар, Пайғамбар ва халифаларнинг сўзлари билан тасдиқлаб, ҳар бир халқ миллий либоси қиймати ва ўзига хослигини исботлайди. Улар ёрдамида авлодлар ўз аждодларидан ҳаёт ва либосларнинг аниқ услубини мерос сифатида қабул қилиб оладиган ўзига хослиги, анъанавийлиги ва бир-бирига ўхшамаслиги муҳимлигини қайд қилади. Либос миллат асосий таянчини шакллантирувчи руҳни ўзида акс эттиради. Айнан либослар воситасида миллат ўз миллийлигини кўрсатиб, дунёга ўзининг яхлит жамоа эканлигини маълум қилади.\n"Бошқа бир миллатнинг либоси ва ҳаёт тарзини қабул қилган миллат, ҳақиқатдан ҳам, ўзининг тўла қимматга эга бўлмаганини кўрсатади. У чеклангани ва нафратга лойиқ эканлиги, фахрлана олишга арзигулик бирор нарсага эга эмаслигини тан олган бўлади. Бу билан ушбу миллат вакиллари ўз аждодлари келгуси авлодларининг ўзларига уялмай сақлай оладиган бирон-бир нарса қолдириб кетишга қодир бўлмаганликларини тан олган бўлади". Бу сўзлар бегоналар либосларини кийиб кўриш муаммоси вужудга келган бугунги кунда, айниқса, долзарбдир.\nУлар қарийб бир аср аввал ёзилган бўлишига қарамасдан, Тожикистон Республикасининг бугунги кундаги Президенти муҳтарам Эмомали Раҳмоннинг фикри билан уйғундир: -"Миллат қила оладиган, ҳақиқатдан ҳам, қилиши керак бўлган ягона нарса - бу бошқа миллатлардан илмий тадқиқотлар натижалари, ижодий фаоллик самараси ҳамда бошқа миллатни муваффақият сари бошлаган амалий усулларини ўзлаштириш ҳисобланади".\n"Имитация" бобининг бир миллатнинг бошқа миллатга тақлид қилиш тўғрисидаги фаразлари бугунги раҳбарларнинг ҳаракатларини ўзида акс эттиради: -"Баъзан миллат ягона бир бутун бўлиб, бошқа миллат услуби ва ташқи кўринишини қабул қилади. Бундай ёндашув Ислом томонидан қатъий назоратга олинади. Маданий муносабатда бундай ҳаракат тўғри эмас. Чунки бегона миллатни ўз идеали, деб қабул қилувчи кишилар илдизларидан айриладилар ва охир-оқибат, ўзларининг миллатларига ҳам, ўхшашни истаган миллатларига ҳам тегишли бўлмай қолишади. Ислом дини тақлид қилишни қоралайди ва тақиқлайди. Миллат ақлий муносабат ва ахлоқан ортга томон ривожлана бошлаган ҳолатдагина, ўз миллий хислатларидан воз кечади".\nБаъзи хотин-қизларнинг таълим даражаси ҳозирча аждодлар адабий мерослари билан танишиш ва у ерда ифодаланган миллий анъаналарга риоя этишга имкон бермади. Юз йиллар аввал паранжиларини ташлаган ўз момоларидан фарқли ўлароқ, бугун кўпгина маҳаллий қизлар ўз ихтиёрлари ёки дугоналари, ё бўлмаса, қариндошларининг маслаҳатлари билан уларни қайта кийишаётган бўлиб, бу билан ўрта аср тожик аёлларига бегона бўлган урфга эҳтиром кўрсатишмоқда. Бундай кийинишни тожикистонликлар 90-йиллардаги фуқаролик уруши даврида исломчилар томонидан босиб олинган телевидение орқали биринчи марта кўришди. Ўшанда ўз дастурлари мавжуд бўлмагани сабабли, қорага ўралган эронлик дикторлар билан тасмалар ва кичкина мактаб ўқувчилари учун викториналар дастурлари кун бўйи телевидениеда айлантириларди. Бунга ўхшашроғини биз "Норд-ост" спектаклида террорчилик ҳужуми чоғида кўрдик. Бу ҳолатда қора ҳижоблар остидаги шаҳид аёллар таналари портловчи моддалар билан тўлдирилганди.\n"Орёл и решка" теледастури эфиридан кейин, бошловчининг, гарчи унинг фикрлари хафа қилиш учун эмас, балки маҳаллий экзотика ва ўзига хос хусусиятдан завқланишни ифодалаган бўлса-да, бу ердаги қизларнинг турли рангдаги миллий кўйлаклар ва лозимлар кийиб юргани тўғрисидаги таассуротлари кўпчилик тожикистонликларнинг кўнглини оғритди. Замонавийлик ва янгилик сари интилувчи ёшлар ўзларини оқлаш ва урфга мувофиқ, европача кийинишларини исботлай бошладилар. Бегона урф ва анъаналар ортидан эргашиб, бошидан оёғигача қорага ўралган ёш ватандош хотин-қизларимизнинг ташқи кўринишлари нима учун бизни хафа қилмайди ёки ташвишга солмайди?\nБугун: 27-01-2020 21:21:15


Ўзбек мева экспортёрлари шубҳали схемалар қўллашга мажбур бўлмоқдами?\n18 апрел 2021, Тошкент вақти: 15:43\n“Ўзагроэкспорт” маълумотига кўра, бу йил Ўзбекистонда 140 минг тоннадан зиёд гилос ҳосили кутилмоқда.\nФарғонадаги “Genesis Trade Group” ширкати 10 май куни 16646 тонна гилосни Қирғизистонга 70579 АҚШ долларига экспорт қилди, деб ёзилган.\nҚирғизистон божхонасига тақдим этилган яна бир инвойсда эса, тўрт баравар паст нарх, яъни 25069 АҚШ доллари келтирилган.\nҚирғизистон божхонасига тақдим этилган яна бир инвойс.\n(Инвойс сотувчи томонидан харидорга бериладиган ҳужжат бўлиб, унда товарлар миқдори ва баҳоси, хусусиятлари (ранги, вазни кабилар) жўнатувчи ва қабул қилувчи тўғрисида информация каби маълумотлар бўлади - таҳр.)\nФарғонадаги “Genesis Trade Group” ширкати гилосни икки инвойсда импорт қилганини кескин рад қилди.\nГилос экспортига оид ҳужжатлардаги номутаносиблик юзасидан Озодлик Фарғонадаги “Genesis Trade Group” ширкатига боғланди.\nЎзини "ширкат раҳбарларидан бири", деб таништирган тадбиркор гилос Қирғизистонга “Ўзагроэкспорт” белгилаган меъёрда сотилганини қайта-қайта такрорлаш билан чекланди.\n- Биздан маҳсулот қонун бўйича чиқиб кетаяпти.“Ўзагроэкспорт” белгилаган минимум нарх бор. Биздан шу нархда экспорт қилинаяпти. Мен Ўзбекистондан чиқиб кетаётган гилосга жавоб бераман, ҳамма ҳужжатлар бор менда. Қирғизистонда нима қилинди, бу савол менга эмас, - деди “Genesis Trade Group” ширкати вакили.\nЎзбекистон Республикаси Божхона қўмитаси Ахборот хизмати мулозими Озодлик саволларини эшитгач, бу саволларга жавоб беришга ваколатли эмаслигини айтиш билан чекланди.\nОзодлик Ўзбекистондан Қирғизистонга гилос икки хил инвойсда олиб ўтилгани иддаолари юзасидан Қирғизистон Божхона қўмитаси матбуот хизматидан изоҳ сўради.\nМатбуот хизмати раҳбари Жаманақ Мурзақанов бу ҳолатни ўрганиб, кейинроқ изоҳ беришини айтди.\nОзодликнинг аниқлашича, гилос шубҳали схемалар билан Қирғизистоннинг Қизилқия божхона пункти орқали Боткен туманига олиб ўтилган.\nОзодлик Қирғизистоннинг Қизилқия божхона пунктига боғланганида, божхона мулозими ўзбекистонлик тадбиркорлар тарафидан икки хил инвойсда қишлоқ хўжалиги махсулотини олиб ўтишга уринишлар бўлишини инкор этмади:\n- Биз гилоснинг килосини 4,24 доллар нархда расмийлаштириб ўтказамиз. Сохталаштирилган ҳар хил инвойсларда олиб келишади, тўғри, лекин биз "Ўзагросаноат" белгилаган меъёрларга амал қиламиз, - деди Қирғизистон божхона мулозими.\nЎзбекистон божхоначилари аралашган бундай схема Ўзбекистондан мева-чева экспорти учун хос умумий ҳолатми?\nШахсини очиқламаслик шарти билан Озодликка гапирган мева экспортёрларидан бири бундай ҳолат одатий тус олганини айтди.\nҲукумат қароридаги бу туйнукдан божхоначилар манфаатдор эканини иддао қилади.\n‘Ўзагроэкспорт” расмий веб сайтида гилос мевасининг 18+, 24+, 26+ калибрли тоифалари килосинининг эскпорт нархи 4,45 доллардан 5.12 долларгача қилиб белгиланган.\n“Ўзагроэкспорт” АЖнинг Озодлик суҳбатлашган вакили маҳаллий истеъмол бозорини ҳимоялаш учун гилоснинг қўшни давлатларга экспорт нархи бу йил шундай белгиланганини айтди.\n- Шундан паст нархга гилос четга экспорт қилинмаслиги керак, чунки ўзимизнинг истеъмол бозоримиз ҳам бор. Ҳозир гилоснинг эскпорт нархи 4,45 доллардан 5.12 долларгача қилиб белгиланган. Ҳеч ким шундан паст нархда гилосни четга сотолмайди, - деди "Ўзагроэкспорт" вакили.\nЎтган йили бу меъёр 2 доллар атрофида эди.\n- Дунё бозори коньюктурасидан келиб чиқиб, экспорт нархи белгиланяпти, - дея қўшимча қилди "Ўзагроэкспорт" вакили.\nЎзбекистонда гилоснинг эскпорт нархи ҳар килосига 4,45 доллардан 5.12 долларгача қилиб белгиланган.\nЧет давлатларга ҳўл мева экспорт қилиш билан шуғулланувчи ўзбекистонлик бошқа бир тадбиркорнинг Озодликка айтишича, ‘Ўзагроэкспорт” белгилаган меъёрни четлаб ўтиш ва қўшни давлатларга олиб кирилганда камроқ бож тўлаш учун экспортёрлар маҳсулотни икки хил инвойсда четга сотиши аввалдан мавжуд.\n- “Ўзагроэкспорт” белгилаган нархлар экспорт бозорларида қайд этилган нархлардан кескин баланд. Қадоқлаш ва божхона тўлови харажатлари билан ҳисоблаганда 4 долларлик гилос Россия бозорига 10-14 долларгача нархларда кириб боради. Қирғизистонга сотилган гилос Россия ёки Хитойга кетадиган гилосдир аслида. Хориждаги бож тўловларини пасайтириш учун икки хил инвойс қилинади. Бир инвойсда, айтайлик, гилос 4 доллар, бу Ўзбекистон учун, гилосни “Ўзагроэкспорт” меъёри асосида сотаяпмиз, дейиш учун. 15 доллар қилиб белгиласа ҳам бундан экспортёр Ўзбекистонга бож тўламайди. Яна бир инвойсда гилос 1 ярим доллар, бу қўшни давлат божхонаси учун. Камроқ бож тўлаш учун, бож шу 1 доллардан тўланади. Бу божни экспортёр тўлайди. Бу жиҳатлар экспортёр томонидан импортёр ва божхонадагилар билан олдиндан келишиб қилинади. Ўзбекистон қўшни давлатлар билан инвойс маълумотлар билан алмашиш ҳақидаги битимни имзоламаган. Шунинг учун буни аниқлаш қийин, - дейди ўзбекистонлик тадбиркор.\nҚирғизистонлик иқтисодий эксперт Эркин Турғунбоев Бишкек бозорида килоси 1 ярим доллар турадиган гилоснинг Қирғизистонга 4 доллардан зиёдроқ нархда импорт қилишни ўзи мантиқсизлик эканини айтади.\n- Биринчидан, Қирғизистонда 4 доллардан гилосни ҳеч ким олмайди. Бишкекнинг энг қиммат бозорида килоси 1 ярим доллар. Демак бу гилоснинг охирги манзили Қирғизистон эмас. Шимолий Қозоғистон ёки Россия бўлиши мумкин. Биласиз, Қирғизистон Россия ва Қозоғистон бирга ягона божхона иттифоқининг аъзоси ҳисобланади. Қирғизистондан Қозоғистон ва Россияга олиб кириладиган мол учун бож олинмайди. Ўзбекистондан Қирғиистонга кирганда 12 фоизлик бож тўланади. Шу 12 фоизлик божни камроқ тўлаш учун ҳам божхонага камроқ нарх ёзилган инвойслар кўрсатилиб, олиб ўтилаётган бўлиши мумкин, - дейди қирғизистонлик эксперт.\nБу схемадан ким зарар кўради?\nМева савдоси билан шуғулланувчи тадбиркорга кўра, Ўзбекистондан белгиланган тартибда бир инвойс билан хорижга экспорт қилувчилар юқори божлар сабабли маҳсулотларининг рақобатбардошлигини йўқотади.\nЎзбекистондан Россияга гилос экспорт қилувчи тадбиркор Озодлик билан суҳбатда бу масалага Тошкент ҳукумати жиддий эътибор каратиши кераклигини айтади.\n- Биз Россияга 10 минг долларлик бож тўлаб гилос олиб келсак, кимлардир бу меъёрларни четлаб, қонунларни бузиб Қирғизистон орқали Россияга олиб ўтиб, маҳсулот нархини тушириб, бизни касод ёқасига олиб келаяптику, ҳукумат шу масалага эътибор берса, шуни назорат қилса бўлар эди, - деди ўзбекистонлик гилос экспортёри.\nТелеграм тармоғидаги "Экспортга амалий кўмак" гуруҳида бир гуруҳ қирғизистонлик импортёрларнинг Ўзбекистон Божхона қўмитаси раҳбариятига мурожаати эълон қилинди.\n"Биз Ўзбекистондан чиқиб келаётган қишлоқ хўжалик маҳсулотлари ҳар бир экспортёр томонида ҳар-хил нархларда чиқаётганидан ташвишдамиз. Масалан¸ гилос бизнинг экспортёр орқали тоннаси 4260$, ўрик 1325$ дан чиқаяпти Лекин айрим фирибгар экспортёрлар орқали чиқса гилос 920$, ўрик 600$ чиқаяпти. Биз Ўзбекистон давлатига ишонамиз. Ё ҳамма учун нархлар арзонлашсин ёки ўша бир-иккита криминалларга Ўзбекистон чора кўрсин", - дейилади мурожаатда.\nТадбиркорга кўра, ҳўл меваларга қўйилган минимал экспорт нархлар гўё ички бозорни ҳимоя қилиш учун жорий қилинган эса-да, аслида ўзбек божхоначилари учун "охур" бўлиб қолмоқда.\n"Бу меъёр бекор қилинса ҳам ички бозор гилоссиз қолмайди", - дейди Озодлик билан суҳбатлашган тадбиркор.\n"Мамлакатга валюта олиб келадиган экспорт туфайли ўзимизнинг истеъмолчиларимизга гилос етишмай қолса¸ деҳқонлар келаси йиллари кўпроқ етиштира бошлаши бозор иқтисодиётининг оддий қонунику!" дейди бу тадбиркор.\nАсосан¸ Россия ва Хитой ўзбек гилосининг харидори ҳисобланади.\nРасмий статистикага кўра¸ 2018 йилнинг 20 майигача Ўзбекистондан қиймати 30 миллион долларлик 7 минг тоннадан зиёд гилос экспорт қилинган.\nЎтган йили Ўзбекистон 7,5 миллион долларлик 2 минг 516 тонна гилос экспорт қилган.\nЎзбекистон йил охиригача 1 ярим миллиард долларлик мева-сабзавот экспорт қилиш ниятида.\n“Ўзагроэкспорт” маълумотига кўра, Ўзбекистон шу йилнинг май ойида умумий нархи 150 миллионлик 120 минг тоннадан зиёд қишлоқ-хўжалиги маҳсулотини четга чиқарган.\n2018 йилнинг январь-апрель ойларида Ўзбекистондан 115,9 миллион долларлик мева-сабзавот экспорт қилинган ва бу ўтган йилдагига қараганда қарийб икки баравар кўпдир.\nЎзбекистон мева-сабзавотининг асосий харидори Россия, Қозоғистон, Қирғизистон, Хитой, Туркия, Покистон ва Эрондир.\nМирзиёев пахта ўрнига гилос, ғалла ўрнига ковул экишни буюрди (ВИДЕО)


1092 Ўқиш режими + -\nЗамонавий тиббиёт натижаларига суянган ҳолда шуни аниқ айтишимиз мумкинки, тамаки таркибида йигирмадан ортиқ заҳарли моддалар мавжуд бўлиб, улар ичида энг заҳарлиси никотиндир. Инсон сигарета чекканда, никотин тутун орқали ўпкага, кейин эса қонга сўрилиб, юрак-қон томир системасига салбий таъсир этади. Қон томирлари торайиб, босим ошади. Юрак уриши тезлашади. Бу ҳолат юрак мускулларини ишдан чиқишига сабаб бўлади. Бу ҳол тез-тез такрорланавергач, бориб-бориб юрак инфаркти, стенокардия каби касалликлар бошланиши мумкин. Маълумотларга қараганда, чекувчиларда чекмайдиганларга нисбатан ўн икки марта кўпроқ юрак-қон томир хасталиклари учрайди.\nТамаки бош мия ҳужайраларига ҳам таъсир этмай қолмайди. Чекувчида уйқусизлик, бош оғриғи бошланади. Оқибатда эса марказий нерв системаси фаолияти бузилади. Кўп чекадиган киши тез-тез балғам ташлайди. Тез юрса, жисмоний меҳнат қилса, ҳансирайдиган бўлиб қолади. Айрим ҳолларда кўп тамаки истеъмол қилиш чекувчини руҳий хасталикларга дучор қилиши мумкин.\nТамаки чекиш нафас олиш системасига ҳам зарарли таъсир қилади. Тамаки тутуни таркибидаги заҳарли моддалар турли хил ўпка хасталиклари – бронхит, сил, ҳаттоки саратон(рак) касалликларига олиб келиши кузатилган.\nТамаки овқат-ҳазм органларига таъсир қилиши натижасида кишида иштаҳа йўқолади, оғизда бемаза таъм пайдо бўлади, сўлак безлари фаолияти бузилади. Сўлак билан ошқозонга тушган никотин кислотаси унинг деворларини зарарлайди. Жиғилдон қайнайди. Меъда керагидан ортиқ шира ишлаб чиқаради. Бу эса меъда ўн икки бармоқли ичак яраси каби касалликларнинг келиб чиқишига сабаб бўлади.\nТиббиётда кашанда отадан ёки онадан бўлган бола туғилмай нобуд бўлиши, туғилганда эса нимжон, касалманд бўлиб туғилиши маълум. Кашандалик тамаки чекишга муккасидан кетишлик, ҳаттоки инсонни кўр бўлиб қолишига олиб келаркан. Тамаки чекувчи томонидан ташқарига чиқарилган тутун таркибида заҳарли моддалар концентрацияси кўп бўлади. Бундай ҳолатда чекмайдиган одамлар ҳам мажбурий равишда чекишга ўрганиб қолишлари мумкин.\nКўпчилик танишларимиз, дўстларимиз билан чекиш тўғрисида баҳслашганимизда, улар сиқилганда чекишларини айтиб, ўзларини оқлашга уринишади. Гўёки тамаки инсон ғамини аритадигандек. Ахир бу ҳолат «бургага аччиқ қилиб кўрпа ёқиш» каби эмасмикан. Бугунда сигаретнинг турлари кўпайди. Уларнинг хилма-хиллигига барчамиз гувоҳмиз. Тамаки чекишнинг зарарли оқибатлари ҳақида, деярли, барча оммавий ахборот воситалари ёрдамида ёритилиб борилаётган бир пайтда, тамаки маҳсулотлари реклама қилиниб, реклама роликларига чиқиши ниҳоятда хунук ҳолдир. Ранг-баранг қутилар қанчалик жилоли бўлмасин, унинг ичидаги оғу эканлигини унутмаслик керак. Тамаки қутисидаги бир энлик «чекиш соғлиқ учун хавфли» дейилган ёзувга эса кашандалар, деярли, ҳеч қачон эътибор беришмайди.\nБаъзи чет давлатларда бўлганман. У ердан қайтгач, ўз таассуротларимни, чет эл шаҳарларининг озодалиги қай аҳволда эканлигини яқинларимга сўзлаб берганман. Бизнинг ҳам юртимизга келаётган сайёҳлар шаҳримизни томоша қилишади, улар ҳам кўп таассуротлар олиб, юртларига қайтишади. Шаҳримиз кўчалари, бекатларга ташлаб кетилган сигарета, нос қолдиқлари уларнинг ҳам, бизнинг ҳам кўнглимизни хира қилмаслигини истардим. Кези келганда шуни ҳам айтиш керакки, жамоат транспорти бўлган автобусларда ҳайдовчиларнинг кўпчилиги бемалол сигарет чекиб, йўловчи ташишади. Бу эса тамаки тутунини ёқтирмайдиган йўловчиларга азият беради.\nЁши катталар, чекишнинг зарарлиги тўғрисида маълумотга эга бўлганлар ҳозирги ёшларга ўрнак бўлмоғи лозим. Ўзгаларга ибрат бўлмоқчи бўлган кишиларнинг ўзларида ҳам бундай иллатлар йўқ бўлса, нур устига нур бўларди. Мажлисда жон куйдириб чекишнинг зарари тўғрисида сўзлаган нотиқнинг мажлис тугагач, чекиб турганини кўрганлар нима ҳам қилиши мумкин.\nТамаки чекишни ташлаш мумкин. Бунинг учун кишида ирода бўлмоғи лозим. Тўғри, чекишни ташлаган киши дастлабки кунларда анча қийналади, йўтал тутиши, ҳолсизланиши, кайфияти ёмонлашиши мумкин, аммо бу ҳолат тез кунда ўтиб кетади. Ўз саломатлигини ўйлаган киши тамаки чекишни ташлагани маъқул.\n19:13 / 25.01.2017 2027\n09:17 / 24.11.2016 7424\n20:10 / 19.11.2016 1268\n06:30 / 17.01.2017 1964\n07:12 / 25 ноябрь 9456


Путин Истанбулдаги теракт муносабати билан Туркияга ҳамдардлик билдирди\n15:00 / 29.06.2016\nРоссия президенти Владимир Путин Истанбул аэропортидаги теракт муносабати билан Туркия халқига ҳамдардлик билдирди.\n"Биз чуқур қайғудамиз. Биз кеча бўлиб ўтган теракт қурбонлари учун ҳамдардлик билдирамиз", деган у ёшлар билан учрашуви вақтида.\nУ бу каби ҳодисалар юз бермаслиги таъминланиши учун "тинч муҳит яратиш" кераклигини таъкидлаган.\nБундан олдинроқ, Россия Федерацияси кенгашининг халқаро ишлар бўйича қўмитаси раҳбари Константин Косачев Истанбулдаги теракт Туркия ҳукуматининг Россия ва Исроил билан муносабатларини яхшилаш жараёнини бошлаганига жавобан амалга оширилгани ҳақида фикр билдирганди.\nЭслатиб ўтамиз, 28 июнь, сешанба куни Туркиянинг Истанбул шаҳридаги Отатурк номли халқаро аэропортда худкуш террорчилар амалга оширган портлашлар оқибатида охирги расмий маълумотларга кўра 36 киши ҳалок бўлган, 147 киши жабрланган.


ЧЎМИЛИШ ҚОИДАСИ-УМР ФОЙДАСИ » Chiroqchi tuman hokimligi rasmiy web sayti\nchiroqchi.uz » Uz » ЧЎМИЛИШ ҚОИДАСИ-УМР ФОЙДАСИ\nЧўмилиш мавсуми - чўмилиш учун йилнинг май ва сентябр ойи мобайнидаги давр энг қулай вақт хисобланади.\nСувда оммавий дам олиш жойларидан фойдаланишда хавфсизлик чоралари\nСувда аҳолининг оммавий дам олиш жойлари сифатида фойдаланиш учун рухсатномага эга бўлмаган дарё, канал, куллар, бошка сув хавзаларида чўмилиш тақиқланади.\nФуқароларга куйидагилар тақиқланади: тақиқловчи белгилар ва “Хавфли!”, “Чўмилиш тақиқланади!”, “Шўнғиш (сувга сакраш) тақиқланади!” сўзлари ёзилган белгилар ўрнатилган жойларда чўмилиш ва сувга сакраш;\nмоторли, елканли кемаларга, эшкакли кемаларга ва бошка кичик ўлчамли кемалар якинига сўзиб бориш, техник ва огохлантириш белгиларидан ва буйтўсиқларидан бошка максадларда фойдаланиш;\nсакраш учун мосланмаган иншоотлардан хамда чуқурлиги ва тубининг холати номаълум бўлган жойларда сувга сакраш;\nалкоголли махсулотларни истеъмол қилиш ва маст холатда чўмилиш;\nсувда шунғиш ва чўмилувчиларни ушлаб олиш билан боғлик ўйинларни ташкил этиш;\nвояга етмаганларни назоратсиз колдириш;\nэшкакли ва моторли кичик ўлчамли кемалардан, сув велосипедларидан фойдаланиш;\nкучуклар ва бошқа ҳайвонларни ўзи билан олиб келиш, чўмилтириш.\nсув хавзаларини ифлос қилиш, қирғоқда ахлатларни қолдириш;\nшиша буюмлар ёки бошқа хавфли буюмларни қолдириш ёки сувга ташлаб юбориш;\nовкат тайёрлаш ва иситиш учун оловдан фойдаланиш;\nтовуш баландлиги 90 дБдан ортик бўлган кучли овоз чиқариш курилмаларидан фойдаланиш;\nконунга зид бошқа хатти-харакатларни содир этиш.\nЧўмилиш-болалар ва катталар учун чиниқишнинг асосий омили саналади. Чунки, сув энг кучли ва самарали чиниқтирувчи восита. Сув организмда қон айланишини яхшилайди, оксидланиш жараёнини фаоллаштиради, асаб ва мускул тизимларининг тонисини оширади. У тана, оёқ мускуллари елка камарининг бир меъёрда ривожланишига, нафас олиш тизимига яхши таъсир этади. Одам кўп шамолламайдиган бўлади, сўзишни билган одам ариқ, кўл, дарё, денгиз соҳилларида ёзда мазза қилиб чўмилиши мумкин. Шунинг учун сўзишни ёшликдан, болаликдан ўрганиш зарур ва шундагина сўзишда учрайдиган фавқулодда вазиятлар, фалокатлар ва хавф-хатарларни олдини олади.\nЧўкиш деб-нафас олиш органларининг турли суюқликлар, асосан сув билан тўлишига айтилади. Чўкиш оқибатида ҳаётий муҳим органларининг (нафас олиш, қон айланиш органлари, марказий асаб тизими) функцияси бўзилади ва кўпинча ўлим билан тугайди.\nБундай ҳодисаларни юз бермаслиги учун, авваломбор чўмилиш қоидаларига қатьий риоя қилиниши лозим. Бунинг учун биринчи навбатда об-ҳаво қуёшли, шамол бўлмаган пайтда хаво ҳарорати +20-25 градус, сув ҳарорати +17-19 градусдан кам бўлмаган шароитда чўмилиш тавсия этилади.\nСувда чўкаётган одамни қутқариш учун қутқарув анжомлари ва қайиқлардан фойдаланилади, лекин ҳар доим хам қутқарув анжомлари бўлавермайди. Бундай чоғларда чўкаётган одамни қутқаришда хавфсизлик чораларини билиш талаб этилади. Агар чукаётган одам хушини йўқотган бўлса уни сувда олиб чиқиш анча қулай бўлади, лекин хушини йўқотмаган одамни қутқариш, қутқарувчига хам катта хавф туғдиради. Чунги чукаётган одам саросима ва вахимага тушган холда қутқарувчига қаттиқ ёпишиши ва уни хам сув остига тортиб кетиши мумкин. Шунинг учун хам чукаётган одамни чангалидан чиқиш ва қуттқариш усулларини ўрганиш лозим. Ўлим ҳолати фақатгина сувда эмас, балки жабрланувчи сувдан олиб чиқилгандан сўнг хам кузатилиши мумкин (юрак тухташи, марказий асаб тизимидаги кескин ўзгаришлар, ўпкани шишиши ва оғир пневмония натижасида).\nРеанимацион тадбирларнинг ижобий натижаси уларни тўғри ва ўз вақтида кўрсатилишига боғлиқ. Шунинг учун ушбу тадбирларни қирғоқдан олиб чиқилгандан кейин эмас, жабрланувчини сувда олиб чиқиш вақтидан бошлаш лозим. Чунки бу пайтда амалга оширилган бир неча сунъий нафас олдириш хам жарбланувчи соғлигини яхшиланишини тезлаштиради.\nСтатистиканинг кўрсатишича, кемалар ҳалокати пайтидагига қараганда, чўмилиш пайтида кўпроқ одам халок бўлади. Сўзишни билиш хавфсизликка кафолат бера олмайди.\nОчиқ сув хавзалари чўмилувчиларга хар доим хавф туғдириб туради. Сўзишни билмайдиган одам сувга тушиб қолиши, қирғоқдан узоққа сўзиб кетиши ва чарчаб қолиши мумкин.\nСўзиш вақтида сизни кучли оқим узоққа олиб кетиши ёки сув ўтларга ўралиб қолишингиз мумкин. Хавфсизлик чораларига амал қилганда ушбу вазиятларга тушиб қолмайсиз.\nЭхтиёткорликнинг бир неча оддий турлари чўкувчилар сонининг\nкамайишига сабаб бўлади:\nАгар сўзишни яхши билмасангиз, шиширилган матрас ва айланаларга ишонманг;\nСаросимага тушиш чўкиб кетишнинг асосий сабабларидан бири эканлигини унутманг, саросимага берилмай орқага ётиб чуқур нафас олинг, қўл оёқларни енгил харакатга келтиринг, вазмин одам чукмаслигига амин бўлинг;\n-Сузаётганда чарчашнинг биринчи белгиларига эьтибор бериш;\n-Нотаниш жойларда сувга бош билан ташламанг ва чўмилманг, саёз жойларда узоққа сузманг;\n-Маст ҳолларда қаттиқ шамолда чўмилманг ва қайиқда сузманг.\nЧўмилишдан олдин ўзингизга: Чуқурлик қанча, сув тагида хавфли буюмлар (нарсалар) борми? Сувнинг харорати қандай, оқим, сув қуйилиши, орқага қайтиш жойлари борми, хавфли балиқ ёки жонивор йўқми?- деган саволларни беринг.\nАгар бегона жой бўлса, бу саволларга жавобни, албатта, топиш керак. Бундан ташқари қутқарув воситалари ва уларни зарур бўлганда ишлатиш мумкинлигини текширинг. Қайиқ, қутқариш айланаси, арқон ёки узун таёқ, бу-чўкаётган одамни ҳаётини сақлаб қолиш учун зарур воситалардир.\nСув тагида узоқ қолишга ҳаракат қилманг, сув тагига шунғишга қизиқувчи одамлар, сувга ташлашдан олдин бир неча марта чуқур нафас олади. Бунда қон кислород билан туйинади ва сув тагида қолса булади. Лекин баъзида бу тескари натижа беради: Одам тусатдан хушини юқотиб, ёмон вазиятга тушиб қолиши мумкин.\nАгар сиз сўзишни билмай, сувга тушиб қолсангиз, юзингизни тепага қаратиб сувда ётинг, қўлларингизни ёйиб иложи борича чуқур ва секин нафас олинг. Тик турган ҳолатда оёқларингиз билан педални айлантиргандай ҳаракат қилинг. Агар чарчасангиз сув юзасига орқа билан ётиб олинг. Яна бир йўли-чуқур нафас олиб юзингиз билан сувга шунғиб, қўлларингиз билан тиззаларни қучоқлаб, танангиз билан қисинг, сувга секин нафас чиқаринг, кейин яна чуқур нафас олиб, шу усулни такрорланг. Агар сизни оқим олиб кетса, ёнга ҳаракат қилиб, қирғоққа қараб сўзинг, тўлқин урилишларини енгиш учун тулқин қайтганда дам олинг, харакат қилганда тулқин билан бирга фаол сўзинг.\nЧукканда биринчи ёрдам:\nЧукаётган одамни тинчлантириб, елкангиздан махкам ушлашга унданг.\nЧукаётган одам ўз ҳаракатларини назорат қила олмаётган бўлса, ёнига сўзиб бориб сувга шунғиб орқасидан кўтариб қирғоққа чиқаринг.\nАгар чукаётган одам сизнинг қулингиз, буйнингиз, оёқлариздан ушлаб қолса, дарҳол шунғиб жабрланувчини сизни қуйиб юборишига мажбур қилинг.\nАгар чукаётган бехуш булса жағидан ушлаб қирғоққа олиб чиқинг, бу вақтда унинг боши сув юзасида бўлиши керак. Агар одам чўкиб кетса уни сув тагидан излаб хаётга қайтириш ҳақида уйламанг. Қирғоққа олиб чиқилган жабрланувчининг биринчи бўлиб ўпкасини сув ва бошқа нарсалардан тозалаш керак. Бунинг учун унинг тиззаларини букиб, ётқизинг ва қусишга мажбур қилинг. Сўнгра жабрланувчини елка билан ётқизинг ва оғиз бурнини тозаланг ва зарур бўлганда реанимация тадбирларига киришинг, ўтказилган тадбирлардан сўнг жабрланувчини иссиқроқ ўраб тезда шифохонага юборинг.\nЧўмилиш ва сузиш хавзаларининг сони ортмоқда. Бироқ шунга қарамай аҳолининг чўмилиш учун мўлжалланмаган жойлар, дарё, сой, канал ва ариқларнинг хавфли жойларида чўмилиш холатлари учраб турибди. Тиббиёт ходимларининг айтишича, ушбу хавзалардаги ифлосланган сув ўткир ичак инфекцияси, гепатит, ичбуруғ, ичтерлама каби хавфли касалликларни келтириб чиқариши мумкин. Бу айниқса болалар саломатлиги учун жуда хавфлидир.\nЎтган 2019 йил мобайнида вилоят бўйича фуқаролар томонидан чўмилиш тақиқланган жойларда чўмилиши оқибатида бир қанча фуқаролар чўкиб кетиш ҳолатлари кузатилган. Шундан ота оналарининг эътиборсизликлари оқибатида ёш болалар ҳам чўқиб кетиб қайтиб чиқмаган. Ота оналар ва ёши катталардан шуни илтимос қилиб қолардим очиқ сув хавзаларида чўмилишда хушёр бўлиш, бу борада сувда чўмилиш қоидаларига амал қилиш, сувда ўз хавфсизлигини таъминлаш ва фарзандларни чўмилиш тақиқланган очиқ сув хавзаларида чўмилмаслигини назорат қилиш орқали уларнинг хавфсизлигини таъминлаш хар биримизнинг зиммамиздаги инсонийлик бурчимиздир.\nТуман Фавқулодда вазиятлар бўлими ходимлари.


Бош саҳифа Ҳикматнома Мумтоз файласуфлар ҳикмати (8)\nГолландиялик файласуф Барух Спиноза Амстердамда савдогар оиласида дунёга келди. У яҳудийларнинг Амстердамдаги 7 йиллик мактабига ўқишга борди. Аммо ўқишни тамомлашга улгурмади. Чунки отасига савдо ишларини юритиш учун ёрдамчи керак эди. Отасининг ўлимидан кейин Спиноза бир неча йил савдогарлик билан машғул давоми…\nИнглиз файласуфи граф Шефстбери отасининг ўлимидан сўнг лордлик ёрлиғига эга бўлди. Замондошларининг гувоҳлик беришича, у зукко, топқир ва жуда эҳтиёткор одам бўлган ва умр бўйи зиқнафас (астма) хасталигидан азоб чеккан. Шефстбери фалсафага биринчи бўлиб «соғлом фикрлаш» атамасини олиб кирган. Унинг давоми…\nФарангистонлик мутафаккир, ёзувчи Жан де Лабрюйер ўртаҳол шаҳарлик оилада дунёга келди. У аввалига коллежда, кейин Орлеан дорилфунунининг ҳуқуқшунослик куллиётида таҳсил олди. 1673 йилда Лабрюйер Кан музофотининг бош молиявий хазиначиси лавозимини эгаллади. Лабрюйер ўз замондоши бўлмиш машҳур нотиқ, йирик дин арбоби давоми…\nФарангистонлик файласуф Шарль-Луи Секонда Монтескьё обрўли оқсуяклар хонадонида дунёга келди. Унинг отаси аслида унчалик бадавлат бўлмаса-да, омади чопиб, тагли-тугли, давлатманд хонадоннинг қизига уйланганди. Монтескьёнинг онаси асли инглиз миллатига мансуб бўлиб, жуда ақлли, тақводор ва мистикага мойил аёл эди. У Шарль-Луи давоми…\nФранциялик файласуф Франсуа-Мари Аруэ (Вольтер – унинг тахаллуси) нотариус Франсуа Аруэ оиласида дунёга келди. У 5 ёшидан бошлаб шеърлар машқ қилди. Коллежда ўқиб юрган чоғларида яхши ўзлаштиргани учун мукофотлар билан тақдирланди. Ёш Вольтер қайси даврага кирмасин, ҳамманинг диққатини ўзига тортар, давоми…\nАмерикалик файласуф олим, сиёсатчи, дипломат ва ихтирочи Бенжамин Франклин инглиз муҳожири Жозеф Франклин оиласидаги 17 фарзанднинг саккизинчиси эди. Унинг отаси ҳунарманд бўлиб, совун ва шам ишлаб чиқариш билан шуғулланган. Ёш Бенжамин ўзи мустақил таҳсил олган. У биринчи бўлиб тебранма ўриндиқни давоми…\nИнглиз файласуфи, психолог олим ва муаррих Давид Юм Шотландия пойтахти Эдинбург шаҳрида, унча бой бўлмаган дворян оиласида дунёга келди. Унинг отаси ҳуқуқшунос бўлган. Давид Юм Эдинбург университети ва Ля-Флеш номли фаранг коллежида таҳсил олди. У коллежда илк марта Рене Декартнинг давоми…\nРус файласуфи Михаил Ломоносов ўзига тўқ хонадонда дунёга келди. Ломоносов келиб чиқишига кўра майда савдогарлардан бўлган. У Москва шаҳридаги славян-юнон-лотин академиясида, кейин Киевдаги диний академияда таҳсил олди. Шундан сўнг Петербург Фанлар академияси қошидаги университетда ўқиди. 1736-1741 йилларда эса Германияда билим давоми…\nФранцуз файласуфи Дени Дидро Франциянинг шимоли-шарқий қисмидаги Лангр шаҳрида ҳунарманд оиласида дунёга келди. Дастлабки таълимни 8-9 ёшида Лангрдаги диний коллежда олди. 12 ёшида Париждаги д‘ Аркур номидаги диний коллежга ўқишга юборилди. Коллежни тамомлагач, санъат магистри деган унвонга сазовор бўлди. Отаси давоми…\nФарангистонлик файласуф Люк де Клапье Вовенарг Экс шаҳрида дворян оиласида туғилган. У француз армиясида капитан унвонида хизмат қилган. 1741 йилги ҳарбий ҳаракатларнинг бирида оёғини совуққа олдириб қўйган. 1744 йилда эса чечак билан оғриб, кўзлари деярли кўрмай қолган. Вовенарг ёзувчи Вольтер давоми…\n8-саҳифа. Жами: 10«12345678910»


Аҳоли ёлғон хабарларга ишонмасликка чақирилмоқда » Muzlik.uz - O‘zbekiston yangiliklari\nЎзбекистонда коронавирус аниқлангани ҳақидаги хабарлар фонида турли хил маълумотлар интернет-мессенджерларда тарқатилмоқда. Улардан бирида тунда «вертолётлар дезиинфекциялаш учун дори-дармонларни сепишади, деразалар ва балконлар ёпиқ бўлиши керак ва 23:00 дан кейин кўчада бўлиш мумкин эмас» деб хабар берилган. Фавқулодда вазиятлар вазирлиги матбуот хизмати «Газета.uz»га бу маълумотларнинг ёлғон эканлигини билдирди. "Газета.uz"да реклама Ота-оналар учун яна бир «шошилинч» хабарда айтилишича, «агар болалар дўконларда, автобусларда, кўчаларда топилса, ота-оналар жаримага тортиладилар». Таълим вазирлиги ҳеч бир давлат идораси бундай кўрсатма бермаганлигини маълум қилди. Бошқа бир хабар эса фуқароларнинг барча алоқаларини, шу жумладан қўнғироқларини кузатиш ва ёзишни тўлиқ назорат қилишга бағишланган. «Газета.uz» сўровига биноан Ўзбекистон Вазирлар Маҳкамасининг матбуот хизмати қуйидагича изоҳ берди: «Мазкур хабар сохта ва уйдирма бўлиб, ҳеч қандай асос ва мантиққа эга эмас. Ижтимоий тармоқ фойдаланувчиларидан эса бундай мазмундаги сохта ва ёлғон хабарларга эътибор бермасликларини ва кўр-кўрона тарқатмасликларини сўраймиз. Бундай пайтда фақат расмий манбага таяниш кераклигини яни бир бор илтимос қиламиз». Эслатиб ўтамиз, давлат идоралари томонидан расмий маълумотларни етказиш учун Koronavirus Info Telegram-канали очилган.


Тошкент кўчалари кучли ёмғир сабабли сувга тўлди\n10:15 07.05.2017 (Янгиланган 11:39 07.05.2017) Ҳавола олиш\nПойтахтдаги 20дан ортиқ йирик йўллар буткул сув остида қолди\nТОШКЕНТ, 7 май — Sputnik. Шанба куни кундузи бошланган кучли ёмғир Тошкент шаҳридаги кўча ва йўлакларнинг сув билан тўлишига сабаб бўлди, деб хабар бермоқда Sputnik мухбири.\nПойтахтдаги 20дан ортиқ йирик йўллар буткул сув остида қолди.\nТошкент кўчаларини сув босди\nБундай ҳодиса 2014 йилнинг май ойида содир бўлганди. Ўшанда 16 соатга яқин тинмай ёмғир ёғиши натижасида Тошкентдаги кўплаб кўчалар кўл ва ирмоқларга айланганди. Синоптикларнинг айтишларича, бундай тинимсиз жала қуйиши 5-7 йилда бир содир бўларкан.\nМамлакатда бундай ҳолат сўнгги марта 1998 йил май-июни ва 2010 йил июнда кузатилган.\nГидрометеорология марказининг хабарига қараганда, 7 ва 8 май кунлари ҳам ёғингарчилик бўлиши кутилмоқда.


Россия-Ўзбекистон: Қизига даво излаб мигрант бўлган она ва умидвор фарзанд ҳикояси (видео) - BBC News O'zbek\nImage caption Ойдин\nАлбатта бу - ижара уй, рус отахон ногирон невараси билан дори дармонига пул ортириш учун уйининг чордоғини ўзбекистонликларга ижарага берган. Чордоқнинг бир хонасида ўзбек оила, иккинчи хонасида бизнинг қаҳрамонларимиз билан яшайди.\nҚашқадарёлик Хуршида Шодмонованинг Россияга ишлашга келганига 3 йилдан ошган. У мусофирликка қадар мактабда география фанидан дарс берарди.\n- Шу қизим соғлигини тиклаши учун ишимни, жамоамни, уйимни ташлаб келдим. У ёнғоқ териш учун дарахтга чиқиб йиқилганида 12 ёшда эди. Шундан буён 5 марта операция бўлди. Ўқитувчилик маоши билан қизимни оёққа турғаза олмаслигимни тушуниб, Москвага келиб ишлашга мажбур бўлдим. Бу ерда шифокорларга учрадим, Ойдинойнинг юриб кетишига имкони борлигини билиб, фарзандларимни ҳам олиб келдим, - дейди Хуршида опа.\nОйдиной Вахобова 24 га кираяпти. Касаллик сабаб оёқлари ўсмай қолган, ташқи томондан сезувчанликни ҳам йўқотган. Аммо ички қисмида ҳали асаб толаларининг таъсирчанлиги бор.\nЖуда кўп қийналдик. Худодан сўраяпманки, қизим оёққа турсин. Мендан кейин бировнинг қўлига қараб қолгулик қилмасин. Унинг келажагидан ташвишдаман\nХуршида Шодмонова, Она\nЎзбекистондалигимизда ҳар операциядан кейин йиринглаб кетади. Шина қўйилади, олинади. Йиринглайди. Тозаланади, боғланади, фойдаси бўлмагач, яна операция. Йиллаб тўшакка михланиб ётдим. Оғриқлар ичида яшадим. Йиринг тўпланиб ёрилиб ҳам кетарди. Охири 2015 йилдаги операцияда ичкарида тугун қилинган узун ип қолиб кетганлигини билишди. Бундан олдин ҳам ип қолиб кетиб қайта операция пайти олишганди, аммо у оддий ип, тугун эмасди, - ҳикоя қилади Ойдиной.\nХуршида опа Москвадаги шифокорлар Ойдиной вақтида тўғри даволанганида унинг юриб кетиш эҳтимоли жуда катта бўлганлигини айтишганини билдирди. Ойдинойнинг ўзи эса ногиронликни ҳанузгача қабул қила олмаяпти, касалликка таслим бўлгиси йўқ. У юришни истайди, юришга ҳаракат қилаяпти. Ҳар куни ижара уйидаги машқ ускуналарида шуғулланади, мустақил машқлар қилади.\nImage caption Машқ\nОйдиной отаси ҳам борлигини айтади. У қизини даволатиш учун Россияда ишлаб пул топаман, деб уйдан чиқиб кетган экан. Аммо Красноярск шаҳрига етиб бориб иш бошлайдию, аста-секин оиласи билан алоқани узади. Шундан буён оиланинг ҳамма юки ёлғиз онасининг зиммасига тушган. Ойдиной эса қўлидан келганича ёрдам беради: овқат қилади, озроқ бўлса-да, тикувчилик қўлидан келади.\nУнга Москвадаги шифокорлар юриб кетиш умидини берган. Бироқ бу операция учун 2 млн рубл тўлаш лозим. Она-бола ижтимоий тармоқлар орқали бу маблағнинг чорак қисмини йиғишга муваффақ бўлишди, аммо қолганига имкон топмай қийналишаяпти.\n- Жуда кўп қийналдик. Худодан сўраяпманки, қизим оёққа турсин. Мендан кейин бировнинг қўлига қараб қолгулик қилмасин. Унинг келажагидан ташвишдаман, - дейди Хуршида Шодмонова.


13:01 / 12.07.2020 710 pdf Ўқиш режими + -\nعَنْ عَلِيٍّ رَضِيَ اللهُ عَنْهُ، عَنِ النَّبِيِّ صلى الله عليه وسلم قَالَ: مِفْتَاحُ الصَّلَاةِ الطُّهُورُ، وَتَحْرِيمُهَا التَّكْبِيرُ، وَتَحْلِيلُهَا التَّسْلِيمُ. رَوَاهُ أَبُو دَاوُدَ وَالتِّرْمِذِيُّ وَالْحَاكِمُ وَصَحَّحَهُ.\n«Намознинг калити покликдир, унинг ҳаром қилиши такбирдир ва ҳалол қилиши саломдир», дедилар».\nАбу Довуд ва Термизий ривоят қилганлар. Ҳоким саҳиҳ, деган.\nҲадиси шарифдан намозга тегишли учта муҳим ҳақиқатни ўрганамиз:\n1. Поклик намознинг калити эканлиги.\nҲеч бир нарсани калитсиз очиб бўлмаганидек, намозни ҳам калитсиз очиб бўлмайди. Намознинг калити поклик экан, намоз ўқувчи албатта, аввал баданини, кийимини, намоз ўқийдиган жойини поклаши керак. Агар шуни қилмаса, намоз ўқий олмайди. Ўқиса ҳам, намози қабул бўлмайди.\nБир кунда беш вақт фарз намози борлигини эътиборга олсак, мусулмон ҳамиша ҳамма тарафдан пок бўлиб юриши керак. Айни мана шу натижага бошқа тузум ва дийнлар эриша олмаган.\n2. Намознинг ҳаром қилиши такбир билан бўлиши.\nЯъни, киши намоз ўқишни ният қилиб, «Аллоҳу акбар!» деб такбир айтиши билан ушбу такбир айтишдан олдин ҳалол бўлган ишлар намоз ўқувчига ҳаром бўлиб қолади. Намознинг ичида улардан ҳеч бирини қила олмайди.\n3. Намознинг ҳалол қилиши салом билан бўлиши.\nЯъни, намоз ичида қилиш ҳаром бўлган нарсалар намозхоннинг намоз охирида «Ассалому алайкум!» деб салом бериши билан яна ҳалол бўлади. Саломдан кейин уларнинг барчасини қилавериш мумкин.\n11:00 / 12.07.2020 973\n15:34 / 12.07.2020 1998\nРасулуллоҳ соллаллоҳу алайҳи васаллам энг саховатли зот эдилар. У кишининг саховати олдида бошқа саховатлар ип эша олмас эди.Анас розияллоҳу анҳудан ривоят давоми...\n2006 20:03 / 28.04.2017\nАнас розияллоҳу анҳудан ривоят қилинади.Набий соллаллоҳу алайҳи васаллам Хуфтон намозини кечанинг ярмигача суриб, кейин ўқидилар. Сўнгра.Батаҳқиқ, одамлар давоми...\n2219 13:02 / 24.05.2020\n3776 18:00 / 05.09.2017\nРасулуллоҳ соллаллоҳу алайҳи васалламга саловот айтишнинг ҳукмлари\nПайғамбар соллаллоҳу алайҳи васалламга умр давомида бир марта саловот айтиш фарздир.Расулуллоҳ соллаллоҳу алайҳи васалламга намознинг охирги ташаҳҳудида давоми...\n2978 17:17 / 30.03.2018


WASHINGTON. Kazinform – Коронавируснинг Омикрон штамми туфайли Флоридада COVID-19 ҳолатлари сони икки ҳафта ичида 948 фоизга ўсди, деб хабар беради Kazinform Азертадж агентлигига асосланиб.\nАҚШда вақт капсуласи очилди\nWASHINGTON. Кazinform - АҚШда Конфедерация генерали Роберт Лининг Ричмонддаги ҳайкали пойдеворидан топилган вақт капсуласи очилди, дея хабар беради Кazinform euronews.cоmга таяниб.\nТарихдаги энг эрта туғилиш AҚШда қайд этилди\nNUR-SULTAN. Kazinform - AҚШнинг Aлабама штатида тарихдаги энг эрта туғилган чақалоқ расман қайд этилди. Кертис Минс ўтган йили 21 ҳафта ва 1 кунлик ҳомиладорлик даври билан 420 грамм вазнда туғилган, деб хабар беради Kazinform BBCга таяниб.\nAҚШда содир бўлган отишмада уч аёл ҳалок бўлди, яна икки нафари яраланди\nNUR-SULTAN. Kazinform - Виргиния штатининг Норфолк шаҳрида содир бўлган отишмада уч аёл ҳалок бўлди, яна икки нафари яраланди. Бу ҳақда чоршанба куни маҳаллий полиция Тwitterда ёзди, дея хабар беради Kazinform.\nКанадада вертолёт океанга қулаб тушди\nОTTAVA. Kazinform - Британия Колумбияси ғарбидаги вертолёт Тинч океанига қулаб тушди, деб хабар беради Kazinform CBC телеканалига таяниб.\nМексикада 3,5 мингдан ортиқ уй сув остида қолди\nMEXIKO. Kazinform - Мексиканинг марказий қисмидаги Керетаро штатида кучли ёмғир туфайли 3,5 мингдан зиёд уйни сув босди, дея хабар беради Kazinform Мilenio газетасига таяниб.\nNEW ENGLAND. Kazinform - Franklin ва Stone ҳайвонот боғи ходимлари коронавирус инфекциясига мойил бўлган ҳайвонларни эмлашни бошладилар. Бу ҳақда Нью-Aнглиядаги (AҚШ шимоли –шарқий ҳудуди) ҳайвонот боғи сайтида хабар берилган.\nMIAMI. Kazinform - Aтлантик океанида ўн еттинчи довулли мавсум - «Роуз» вужудга келди, дея хабар беради Kazinform NBC га таяниб.\nAҚШда саҳро ўртасида 5 миллион аҳолига мўлжалланган шаҳар қурилади\nNUR-SULTAN. Kazinform - Даниянинг Bjarke Ingels Group (BIG) компанияси AҚШнинг саҳро ўртасида Телос номли беш миллион аҳолига мўлжалланган шаҳар қурилиши учун лойиҳа таклиф қилди, деб хабар беради Kazinform World Architecture Communityга таяниб.\nAҚШда даҳшатли бўрон: Қурбонлар сони 45 кишига етди\nNEW YORK. Kazinform - AҚШ шимоли-шарқида «Ида» тропик бўрони қурбонлари сони 45 кишига етди. Бу ҳақда Kazinform CNN телеканалига таяниб хабар берди.\nБўрон AҚШнинг икки штатида 15 кишининг ҳаётига зомин бўлди\nNUR-SULTAN. Kazinform - AҚШнинг Луизиана ва Миссисипи штатларида «Ида» тропик бўрони камида 15 кишининг ҳаётига зомин бўлди, деб хабар беради Kazinform BBCга таяниб.\nНью -Йоркдаги метро бекатини сув босди\nNEW YORK. Kazinform - Нью -Йоркдаги «28 -кўча» ерости метро станциясини сув босди, деб хабар беради Kazinform.


Касалланганлар сони 43 263 414\nСоғайганлар сони 31 829 306\nВафот этганлар 1 157 750\n17 cентябрга ўтар кечаси Туркманистоннинг Фараб этрапи ва Ўзбекистоннинг Олот тумани ўртасидаги давлат чегараси қисмида ўтказилган рейд вақтида Аму-Бухоро каналида отишма содир бўлган, деб хабар бермоқда “Хроника Туркменистана” нашри.\nЧегара ҳудудидаги канал кенглиги тахминан 80 метрни ташкил қилган. Чегарачилар ҳавога огоҳлантирувчи ўт очишган. Қарама-қарши соҳилдан ҳам ўқ узилган. Канал ўртасида қайиқда бўлган бир киши сувга сакраб, ўзбек қирғоғига сузиб кетган.\nШундан сўнг, икки томон ўртасида бир неча маротаба бир-бирларига қарата ўқ отилган. Аммо воқеа натижасида ҳеч ким шикастланмаган.\nИш прокуратурага юборилган. Терговчилар сигареталар қаерга етказилганлиги ва қайси савдо дўконлари орқали сотилганлигини аниқлайдилар. Aйни пайтда ҳибсга олинганларга икки моддада - контрабанда ва қуролли қаршилик кўрсатишда айблов эълон қилинган.\nКиритилди: 15:06 21.09.2020. Ўқилди: 8678 марта. Фикрлар сони: 0 та.


Минбар 107 16.08.2019 10:13:41\nШунингдек, “Журналистлик фаолиятини ҳимоя қилиш тўғрисида”ги Ўзбекистон Республикаси Қонунининг 5-моддасида журналист ўз касбига доир фаолиятни амалга ошириш чоғида журналист текшируви ўтказиш; давлат органларининг очиқ ҳайъат мажлисларида ва оммавий тадбирларида ҳозир бўлиш; журналистлик фаолиятини амалга ошириш юзасидан мансабдор шахс қабулида бўлиш; маълумотларни белгиланган тартибда ёзиб олиш, шу жумладан зарур техника воситаларидан фойдаланган ҳолда ёзиб олиш ва бошқа бир қатор ҳуқуқларга эга экани белгилаб қўйилган. Мазкур Қонуннинг 8-моддасига биноан эса, журналист журналистлик фаолиятини амалга ошириш чоғида шахс дахлсизлиги кафолатидан фойдаланади, танқидий материаллар эълон қилганлиги учун журналистни таъқиб қилишга йўл қўйилмайди.\nАзиз юртдошлар! Биз ҳуқуқий-демократик, очиқ ва кучли, юксак тараққий этган давлат барпо этиш йўлида астойдил интиляпмиз. Бу мақсадимизга етишимиз учун эса, амалдаги қонунларни ҳурмат қилишимиз ва уларга сўзсиз амал қилишимиз, шу билан бирга, ким бўлмайлик, қайси лавозимда ишламайлик, бир биримизга ўзбекона одоб-ахлоқ, хушмуомала билан муносабатда бўлайлик. Ва унутмайлик, халқ хизматига камарбаста журналист ҳам ҳамиша қонун ва давлат ҳимоясида!


"Табақалаштирилган ҚҚС ставкаларини жорий этиш самаралими?" Молия вазири ўринбосари Дилшод Султанов билан махсус интервью – Telegraph\n"Табақалаштирилган ҚҚС ставкаларини жорий этиш самаралими?" Молия вазири ўринбосари Дилшод Султанов билан махсус интервью\nMoliyaPress April 09, 2021\nҚўшилган қиймат солиғи ҳозирда 15%лик ягона ставка бўйича тўланади. Бироқ, айрим тармоқ вакиллари пасайтирилган ҚҚС ставкаларини жорий этишни ёки айрим фаолият турларини солиқдан озод қилишни таклиф этадилар. Истеъмолчи ва бизнес нуқтаи назаридан ставкаларни пасайтириш ёки айрим тармоқлар учун ҚҚС бўйича имтиёзлар бериш самарали бўладими?\nМазкур ва бошқа саволларга Молия вазири ўринбосари Дилшод Султанов жавоб беради:\n– Катта моддий харажатлар талаб этмайдиган хизматлар учун пасайтирилган ставкаларни белгилаш ёки ҚҚСдан озод қилиш таклифлари ҳақида қандай фикрдасиз. Бу бизнес учун яхшидек кўринади. Масалан, меҳмонхона ва туроператорларни қўллаб-қувватлаш мақсадида уларнинг хизматларини 5% ставкада солиққа тортиш ёки умуман солиққа тортмаслик таклиф этилмоқда.\n– Бундай таклифлар нафақат туризм, балки бошқа соҳалар бўйича ҳам мавжуд. Уларнинг муаллифлари ҚҚС охирги истеъмолчи томонидан тўланадиган солиқ эканлигини ҳисобга олмайдилар. Шу боис, кўп мамлакатларда ҚҚС ставкаларини пасайтириш тарафдори бўлган сиёсатчилар ўз таклифларини ишлаб чиқарувчилар ва савдо манфаатлари билан эмас, балки истеъмолчилар манфаатлари билан асослайдилар.\nФараз қилайлик, муайян тармоқ учун, масалан, меҳмонхона хизматлари учун ҚҚС бўйича имтиёзлар жорий этилди. Бизнеснинг қайсидир қисми ютади, қайсидир қисми ютқазади. Мисол учун, бугунги кунда давлат меҳмонхона очаётган компанияларга қурилиш пайтида улар томонидан тўланган ҚҚСни тўлиқ қоплаб бермоқда. Агар сиз меҳмонхонага 11,5 млрд. сўм инвестиция киритган бўлсангиз, шундан 1,5 млрд. сўми қурилиш материаллари, хизматлар ва бошқалар учун тўланган ҚҚС бўлса, у ҳолда меҳмонхона сизга ҳақиқатда 10 млрд. сўмга тушади. Бир ярим миллиардни сизга бюджет қайтариб беради. Бунинг ягона шарти меҳмонхона ҚҚС тўловчиси бўлиши керак. Тўловчи бўлмаганга солиқ бюджетдан қопланмайди, у амортизацияни оширган ва фойдани камайтирган ҳолда меҳмонхона қийматига киритилади.\nИстеъмолчи нуқтаи назаридан ҳамма нарса ҳам равшан эмас. Биз ўйлаб кўришимиз керак бўлган биринчи нарса – бундан охирги истеъмолчи ютадими? Иккинчиси – мазкур наф солиқ маъмуриятчилигида қўшимча харажатларни қоплайдими?\nХалқаро тажриба шуни кўрсатадики, ҚҚС ставкасини камайтириш, одатда, товар ва хизматларни мос равишда арзонлаштирмайди. Масалан, Ўзбекистонда бундан бир ярим йил аввал солиқ ставкаси 20% дан 15% гача пасайтирилган эди. Истеъмолчилардан кимдир нархларнинг 5%га ҳақиқатда тушганлигини сездими? Товарлар ва хизматларнинг аксарияти бўйича нархлар тушмаган. 2021 йил январидан акциз солиғи бекор қилинган импорт товарлари нархлари ҳам арзонлашмади. Бу рақобат йўқлигини ёки истеъмолчи ушбу нархни тўлашга тайёрлигини ва чакана савдо бу нархни пасайтиришни хоҳламаётганлигини билдиради.\nФараз қилайлик, туристик хизматларни ҚҚСдан озод қилдик... Ишончим комилки, бу нархларнинг 15% пасайишига олиб келмайди. Биринчидан, биз сайёҳлик компанияларининг барча контрагентларига шундай имтиёзлар бера олмаймиз (автомобиль ташувчиларига, умумий овқатланиш, электр энергияси, газ етказиб берувчилар ва бошқалар) ва хизматлар таннархи ошади. Иккинчидан, меҳмонхона хоналарининг бозор нархи бор – 250 минг сўмдан бир неча миллион сўмгача. – уларни эса ҳеч ким туширмайди.\nҚҚС ставкасини камайтиришнинг самарали алтернатив варианти мавжуд – бу манзилли субсидиялар орқали тармоқни қўллаб-қувватлаш. Шунинг учун давлат инвесторларга янги меҳмонхоналарни қуриш ва жиҳозлаш учун субсидиялар тўлайди. Демак, 100 хонали 4 юлдузли меҳмонхона учун инвестор 6,5 млрд. сўм миқдорида субсидия олади. Шундай қилиб, давлат бозорда янги меҳмонхоналар пайдо бўлишини рағбатлантиради, бу рақобат кучайиши ва ростдан ҳам нархларни пасайтириши керак. Бизнесни бундай манзилли қўллаб-қувватлаш, истеъмолчига ҳеч нарса бермайдиган ҚҚС дан озод қилиш ёки пасайтирилган ставкаларни жорий қилишдан кўра анча самаралидир.\nБундан ташқари, бизнесда имтиёзли режимлар жорий этиш билан солиқ маъмурчилигида ва алоҳида-алоҳида ҳисобни юритишда қийинчиликлар пайдо бўлади. Имтиёзли ҚҚС ставкаси мавжуд бўлганда солиқ низоларининг юқори эҳтимоли мавжуд. Мисол учун, меҳмонхона хизматлари нархига киритилган нонушта - бу овқатланиш хизматими ёки яшаш хизматими? Ягона ставкада ҳеч қандай муаммо йўқ - барчасига 15% ҚҚС солинади. Агар биз меҳмонхона хизматлари учун пасайтирилган ставкаларни белгиласак, нонушта қийматини қайси ставка бўйича солиққа тортамиз – 5%ми ёки 15 %?\nБундай низолар меҳмонхона томонидан кўрсатиладиган бошқа барча хизматлар – кир ювиш, фитнес, туристларни ташиш ва бошқалар бўйича юзага келади.\nДоимий суд келишмовчиликлари – табақалаштирилган ҚҚС ставкалари мавжуд бўлган мамлакатлар учун оддий ҳол. Европа судининг ҚҚС бўйича аксарият суд жараёнлари муайян товар ёки хизматни қайси ставка бўйича солиққа тортилиши билан боғлиқ. Шундай ҳолат Россия, Туркия, Австралия ва бир нечта ҚҚС ставкалари мавжуд бўлган бошқа мамлакатларда содир бўлмоқда.\nМасалан, айрим мамлакатларда босма маҳсулотлар ҚҚСнинг пасайтирилган ставкасида солиққа тортилади. Агар босма маҳсулотга флэш-хотирада электрон версия бўлса ва унинг нархи босма нашрнинг нархидан юқори бўлса, қандай ставкани қўллашимиз керак? Бундай айланма билан алоҳида ҳисобнинг юритилиши доимо қийинчилик ва суд низоларига сабаб бўлади.\nБунда, амалиёт кўрсатганидек, бизнесга ёрдам беришнинг яна бир усули – бюджетга солиқни тўлаш муддатини ошириш. Тадбиркор харидордан оладиган ҚҚС – бу бюджет пулидир. Сиз солиқни кейинги ойнинг 20 санасига қадар тўлаганингизда, аслида харидордан пул тушган кундан бошлаб ҚҚС бюджетга ўтказилган санагача фоизсиз кредитдан фойдаланасиз. Агар солиқни чоракда бир марта тўланадиган қилган ҳолда ушбу муддат узайтирилсачи? Фоизсиз кредитдан фойдаланиш муддати 2-3 баробар ошади.\nЎзбекистонда ўтган йили айнан шундай норма жорий этилди. 2020 йилнинг апрелидан товарлар (хизматлар) ни реализация қилиш бўйича айланмаси 1 млрд. сўмдан ошмайдиган ҚҚС тўловчилари чоракда бир марта ҚҚС тўлашни бошладилар. Бу эса корхоналарнинг айланма маблағларини кўпайтириб, уларнинг кредит ресурсларига бўлган эҳтиёжини камайтирди ва банк кредитларини тўлаш учун ўн миллиардлаб сўм маблағни тежади.\n– Балки, пасайтирилган ҚҚС ставкаларини фақат ижтимоий аҳамиятга эга товар ва хизматлар учун қўллаш мумкиндир? Бу амалиёт Европа Иттифоқи, МДҲ айрим мамлакатларида, Буюк Британия, Австралия ва бошқа мамлакатларда кенг қўлланилади.\nКелинг, оддий савол берайлик - нима учун бу амалга оширилади ва ундан кутиладиган натижа нима? ҚҚСнинг пасайтирилган ставкалари одатда паст даромадга эга бўлган истеъмолчиларнинг манфаатлари, яъни ижтимоий мақсадлар учун деб изоҳланиб жорий этилади. Бу ишлаши учун солиқ ставкаси пасайтирилиши истеъмолчиларга нархларни пасайтириш кўринишида берилиши лозим.\nНазарий жиҳатдан, бозор тўлиқ рақобатли бўлса, бу, ҳақиқатда шундай бўлиши керак. Бироқ, бозор иқтисодиёти ривожланган мамлакатларда ҳам товар ва хизматлар бозорлари тўлиқ рақобатли эмас ва амалда ҚҚСнинг пасайтирилган ставкалари нархларнинг етарли даражада камайишига олиб келмайди.\nБуни биринчи ва энг муҳим тадқиқотлардан бири - "кўп меҳнат талаб қиладиган хизмат тажрибаси" деб номланган тадқиқот кўрсатди. 1999 йилда бир қанча Европа мамлакатларида ва бир қатор тармоқларда (сартарошлик ва бошқа кўп меҳнат талаб қиладиган хизматлар) ўтказилган тадқиқотнинг мақсади пасайтирилган ҚҚС ставкаларини жорий этишнинг нархларнинг пасайишига таъсирини текшириш эди.\n2003 йилда Европа комиссияси ҳисоботи кўп меҳнат талаб этадиган хизматлар нархларига янги пасайтирилган ставкаларнинг таъсири минимал эканлигини тасдиқлади: пасайтирилган ҚҚС ставкалари ё нархларга умуман таъсир қилмаган, ёки фақат қисман – шунда ҳам, қисқа вақт давомида, кейин улар яна кўтарила бошлаган. Бошқа тадқиқотлар билан ҳам тасдиқланган хулоса бир хил: истеъмолчилар, одатда, ҚҚС ставкаларини камайтиришдан фойда кўрмайдилар. Бундан ютганлар асосан истеъмолчилар тўлашга тайёр бўлган нархларни туширишни хоҳламаган чакана сотувчилар бўлган.\nБироқ, ҚҚСни пасайтиришга реакциялар бир хил бўлмаслигини ҳисобга олиб, айрим ҳолларда пасайтирилган ставкалар ҳақиқатда нархларни камайтиради, деб фараз қилайлик. Фараз қилайлик, меҳмонхона хизматларига ҚҚС бекор қилдик ва улар 10% пасаяди дейлик. Шундай қилиб, кам таъминланган истеъмолчиларга ёрдам бериш мақсадига эришамизми?\nИқтисодчилар берадиган жавоб шубҳасиз - йўқ, биз бунга эришмаймиз. ҚҚС ставкаларини пасайтиришда нафни биринчи навбатда, кам таъминланган оилалардан кўра кўпроқ истеъмол қиладиган юқори даромадли оилалар кўради. Яъни миллион қийматга эга хоналарда яшайдиган одамлар 250 минг сўм қийматга эга хоналарда яшаётганлардан кўра кўпроқ фойда кўради. Ва буни саёҳат ва меҳмонхона хизматларидан умуман фойдалана олмайдиган шахслар билан солиштириб ҳам бўлмайди.\nМисол учун, Гана давлатида ўтказилган тадқиқот шуни кўрсатдики, пасайтирилган ҚҚС ставкаларидан олинган фойда 10 % энг камбағал оилаларда 16 АҚШ долларини ташкил қилган бўлса, 10% юқори даромадага эга оилаларда 190 долларни ташкил этган.\nШундай қилиб, амалиётда ҚҚС ставкаларининг пастроқ нархларга олиб келадиган даражада пасайтирилиши, ҳақиқатда юқори даромадли оилаларнинг истеъмолини субсидия қилади.\nШу муносабат билан, кам таъминланган оилаларга тўғридан-тўғри молиявий ёрдам кўрсатиш амалиёти самаралироқ ва манзилли ҳисобланади. Ўзига тўқ фуқаролар солиқлар, шу жумладан ҚҚС орқали давлат бюджети даромадларини шакллантиришга анча катта ҳисса қўшадилар, бу эҳтиёжманд оилалар фойдасига қайта тақсимланади.\nУмуман, истеъмолчиларни қўллаб-қувватлаш учун табақалаштирилган ҚҚС ставкаларидан фойдаланиш самарасиз чора. Солиқдан тежаш камдан-кам ҳолларда харидорларга ўтади, одатда у чакана савдогарларда қолади. Ҳаттоки, наф истеъмолчиларга ўтган тақдирда ҳам, пасайтирилган ставкалар энг бой уй хўжаликларига кўпроқ фойда келтиради. Кам таъминланган оилалар бюджет йўқотишлари туфайли потенциал жамоат хизматлари ва ижтимоий нафақаларни йўқотган ҳолда, 10-15 марта камроқ ютадилар.\nШундай қилиб, кўпгина мамлакатларда солиққа тортиш амалиётига қарамасдан, ягона ставкали ҚҚС бир неча имтиёзли ставкаларга қараганда самаралироқ бўлади. Бир томондан, ягона ставка маъмуриятчилиги ҳам солиқ органлари, ҳам солиқ тўловчилар учун анча арзонга тушади. Бошқа томондан, барча турдаги корхоналар тенг рақобат шароитида бўлиб, даромадлари устувор аҳамиятга эга фаолият турларига ва ижтимоий эҳтиёжмандларга сезиларли ёрдам беришга имкон берадиган бюджетни тўлдиришда тенг иштирок этадилар.\n– Унда нима учун жуда кўп мамлакатлар ҚҚСнинг пасайтирилган ставкаларига қарши ишончли далилларга қарамай, уни қўллайдилар?\n- Халқаро молия институтлари экспертлари одатда бу ҳолатларнинг бир неча сабабларини қайд этадилар.\nБиринчидан, Европада пасайтирилган ставкалардан 1967 йилда ҚҚС жорий этилганидан бери фойдаланилган. Ўша пайтда юзага келиши мумкин бўлган салбий оқибатларни ҳеч ким билмасди. Муаммолар ўн йиллар ўтиб кўриниб қолди. Аммо имтиёзарни киритишдан кўра уларни бекор қилиш анча қийин.\nИккинчидан, имтиёзли ҚҚС ставкаси қўлланадиган тармоқларда фаолият юритувчи тадбиркорлар бирлашмалари тимсолида ҚҚСнинг пасайтирилган ставкаларининг кучли лоббиси бор.\nУчинчидан, ривожланган мамлакатларда айрим товар ва хизматларни имтиёзли солиққа тортишнинг яна бир эҳтимолий сабаби - сайловчиларга ҚҚС базасига киритилган барча товар ва хизматларни бир хилда солиққа тортиш зарурлигини тушунтира олмаслик ёки истамасликдир.\nРивожланаётган мамлакатларда муҳим товарлар учун имтиёзли ставкалардан фойдаланишнинг сабаби аҳолининг ижтимоий ҳимоясининг мавжуд механизмлари самарадорлигига ҳокимиятнинг ишончи йўқлигидир. Улар эҳтиёжмандларни тўғридан-тўғри ижтимоий қўллаб-қувватлашнинг янада самарали усулларини қўллай олмайдилар.\n#кўп бериладиган саволларга жавоблар\nШунингдек, ўзингизни қизиқтирган саволларни қуйидаги электрон манзил орқали жўнатишингиз мумкин iakhmadkhonov@mf.uz


Превью. "Шаҳр Ходро" - "Пахтакор"\nУшбу ўйиндаги ғалаба жамоамизни нимчорак финалга олиб чиқади. Шу сабабли мазкур беллашув гуруҳ босқичидаги энг муҳим учрашувга айланади. "Пахтакор" сафида Сардор Собирхўжаев сариқ карточкалар билан боғлиқ дисквалификация сабабли ўйнай олмайди.\n"Шаҳр Ходро" футбол клуби унчалик катта тарихга эмас. Бу жамоа 2013 йил Машҳад шаҳрида "Падидеҳ Машҳад" номи билан ташкил қилинган. Кейинчалик номи ўзига эгалик қилувчи компаниялар гуруҳи номига мос қилиб ўзгартирилган. 2013 йилгача жамоа "Мес Сарчашма" номи билан аталиб, бошқа шаҳар шарафини ҳимоя қилган. Сўнг клубда ўзгаришлар рўй берган ва янги жамоага Машҳад шаҳрида асос солинган.\nЖамоа бош мураббийи яқинда фаолиятини тугатган дарвозабон Маҳди Раҳмати саналади. У Тошкентда "Пахтакор"га қарши ўйинда дарвозани қўриқлаганди. Унга тажрибали мутахассис Муҳаммад Навази ёрдамлашиб келмоқда.\n"Шаҳр Ходро" ва "Пахтакор" жамоалари ўртасидаги ўйин 23 сентябрь, чоршанба куни Тошкент вақти билан соат 23:00да Дохадаги "Ал Жануб" стадионида бошланади.\n"Шаҳр Ходро"нинг Чемпионлар Лигаси учун футболчилар рўйхати билан танишинг.\n1. Маҳди Раҳмати\n22. Муҳаммаджавод Киа\n33. Матин Сафаиан\n2. Муҳаммад Ақажанпур\n3. Али Неъмати\n4. Ҳуссайн Морадманд\n5. Фаршад Фаражи\n17. Ҳасан Жаъфари\n27. Муҳаммадали Фарамарзи\n66. Муҳаммад Муҳаммадзода\n8. Акбар Содиғи\n9. Амин Қасеминажод\n11. Ҳуссайн Меҳрибон\n16. Алиризо Асадабади\n18. Али Таҳеран\n78. Амирҳассан Жаъфари\n80. Руҳоллоҳ Сайфуоллоҳ\n88. Али Набизода\n7. Муҳаммад Қози Нажафабади\n14. Омид Мансури\n20. Муҳаммадризо Халатбари\n21. Саид Содиғи\n76. Муртазо Хуросони


"Юра даври дунёси" фильми дунё кинотеатрларида 1 млрд доллар маблағ жамғарди\n19:39 / 07.09.2015\nUniversal киностудиясининг "Юра даври дунёси" фильми дунё кинотеатрларида 1 млрд доллардан зиёд маблағ жамғарди ва "Аватар", "Титаник" ҳамда "Форсаж-7" каби машҳурликка эришди. Бу ҳақда The Hollywood Reporter нашрида ёзилган.\nМаълум қилинишича, Колин Треворроунинг ушбу фильмининг аниқ кўрсаткичи 1,003 млрд долларни ташкил этган. Таққослаш учун, "Аватар" фильмининг шу вақтгача жамғарган даромади 2,03 млрд доллар, "Титаник" фильминики 1,53 млрд доллар, "Форсаж-7" фильминики эса 1,16 млрд долларга тенг бўлган.\nUniversal студиясининг жорий йилдаги умумий даромади эса 6 млрд доллар бўлган. Бу Голливуддаги киностудиялар орасидаги энг юқори кўрсаткич ҳисобланади.


“Ўғридан қўрқма, ҳисоб-китоби нотўғридан қўрқ” - Халқ сўзи\n11:35 09 Февраль 2019 Иқтисодиёт\nАндижонда ўтказилган уч кунлик хронометраж тадбирларида савдо тушумлари салкам 120 миллион сўмга оширилди. Бу ҳақда вилоят давлат солиқ бошқармасининг Жамоатчилик билан алоқалар ва ҳуқуқий ахборот шўъбаси хабар берди.\nБугунги кунда тадбиркорликни янада ривожлантириш учун солиқ юки пасайтирилиб, имкониятлар кўлами тобора кенгаймоқда. Жумладан, юридик шахслар учун ягона ижтимоий тўловнинг миқдори 12 фоиз қилиб белгиланди. Шундай енгилликлар яратилганига яраша тадбиркорлик субъектлари белгиланган қонун-қоидаларга амал қиляптими?\nУшбу саволга Андижон вилояти давлат солиқ бошқармаси томонидан жорий йилнинг ўтган даври мобайнида ўтказилган 292 та хронометраж тадбирида жавоб топилди. 150 нафар киши норасмий равишда ишлаётганлиги аниқланди.\nХусусан, Олтинкўл тумани “Qoʻshtepa saroy” МФЙ ҳудудида фаолият юритаётган “Mubina grand tekstil” масъулияти чекланган жамияти ҳисоботларида 33 нафар ходим ишлаётганлигини кўрсатиб келган. Тадбир чоғида корхона 62 нафар ишчисига “конверт” усулида маош бериб келаётганлиги аён бўлди.\n“Қўшимча ишчи” ўрни яратиб, уларни яшириш борасида “Oltinkoʻl universal savdo” маркази ҳам асло қолишмаган. Ҳужжатда 22 нафар ходим бор. Аммо 34 киши меҳнат қилаётганлиги аниқланди.\nНон — азиз неъмат, шунингдек, ҳалоллик рамзи ҳамдир. Уни тайёрлашда ёлғон, фириб аралаштириш — энг катта гуноҳ. Ittifoq маҳалласидаги “Oltinkoʻl non ishlab chiqarish” масъулияти чекланган жамияти эса ҳалолликдан кўра, даромад чўғини устун қўйди. Аслида 12 киши меҳнат қилаётган бўлса-да, жамият ўз ҳисоботларида фақат 1 нафар ходимни кўрсатган холос. 11 ишчига “конверт” усулида ҳақ тўлаб келган.\n— Мана яна бир мисол, — дейди Андижон вилояти давлат солиқ бошқармаси бўлим бошлиғи Акромжон Очилов. — “Anjom” кўп тармоқли ишлаб чиқариш корхонаси фойдани оширишнинг икки йўлини ўйлаб топган. Содда қилиб айтганда, давлат бюджетига тушиши керак бўлган маблағларни ҳам энидан, ҳам бўйидан “уриб” келганлиги тадбир давомида аниқланди. Биринчидан, корхона ишчилари сонини ўз ҳисоботларида 5 нафар деб кўрсатган. Аслида эса 23 киши меҳнат қилаётганлиги маълум бўлди. Иккинчидан, нақд пул тушуми ҳам чакки бўлмаган. Лекин ўзини гўёки “камтарона” савдо қилаётгандек тутган. Бир ҳафта олдин корхонанинг савдо тушуми 100 минг сўм бўлган, тадбир куни қарийб 50 баробар ошиб, 4 миллион 946,5 минг сўмни ташкил этди.\nЯна бир қизиқ ҳолат. Марказда жойлашган ушбу умумий овқатланиш корхонасининг тўлов терминали бўлмаслиги мумкинми? Ўз манфаатини устун қўйиб, солиқдан қочадиганлар бунга ҳам чора топаркан. Бировникини худди ўзиникидек қилиб кўрсатишдан ҳам тап тортмайди. Корхонанинг тўлов терминали текширувдан ўтказилганда, у якка тартибдаги тадбиркор Абдулҳамид Мўминовга тегишли эканлиги аён бўлди.\nШунингдек, хронометраж тадбирларида савдо тушуми ўтган ҳафтанинг мос кунларига нисбатан “Darvoza savdo” масъулияти чекланган жамияти Қўрғонтепа шохобчасида 5 миллион 860 минг сўм, Асака шохобчасида 24 миллион 484 минг сўм, Избоскан шохобчасида эса 3 миллион 695 минг сўм ортди.\nУмуман олганда, уч кунлик тадбир мобайнида 8 та тадбиркорлик субъектининг савдо тушумлари 122,9 фоиз ошиб, 119 миллион 868 минг сўмни ташкил этишига эришилди.\nХалқимизда “Ўғридан қўрқма, ҳисоб-китоби нотўғридан қўрқ” деган гап бор. Қайси соҳада фаолият олиб бормасин, ўзини ҳурмат қилган тадбиркор, аввало, ҳисоб-китобини тўғри юритади. Шунда ўзи ҳам, эл ҳам, мамлакат ҳам наф кўради.


29 Апрель 17:45\nМиллий статистика бюроси маълумотларига кўра, Қозоғистон аҳолисининг умумий сони 2022 йил бошида 19 миллион 122 минг 423 кишини ташкил қилган. Умуман олганда, аҳоли сонининг ўсиши кузатилмоқда. 2021 йилда 2020 йилга нисбатан ўсиш 1,3 фоизни ташкил этди.\nУларнинг 69,6 фоизи қозоқлар, 17,9 фоизи руслар, 3,3 фоизи ўзбеклар, 1,3 фоизи украинлар. Жами аҳолининг 1,5 фоизини уйғурлар, 1 фоизини татарлар, 0,9 фоизини немислар, турклар, корейслар, озарбайжонлар — 0,6%, дунганлар — 0,4%, беларуслар, тожиклар, курдлар — 0,3%, чеченлар, поляклар - 0,2% ва бошқирдлар - 0,1%. Бошқа этник гуруҳлар - 1% ташкил этди.\n«Умуман олганда, бу охирги 10 йилдаги тенденцияга мос келади. Ўтган йиллардагидек, Осиё этник гуруҳлари сонининг кўпайиши ва европалик этник гуруҳларнинг сонининг камайиши кузатилмоқда», - дея изоҳ берди Амалий этносиёсий тадқиқотлар институти Этнодемографик ривожланишни таҳлил қилиш бўлими бош менежери Аяулим Сағинбаева.\nҚозоқлар сони 2,1 фоизга ошиб, 13,3 миллион кишини ташкил қилди. Ўзбеклар сони 2,8 фоизга, уйғурлар 1,5 фоизга, турклар 1,2 фоизга, дунганлар 2,5 фоизга, озарбайжонлар 1,8 фоизга, тожиклар 3,2 фоизга, курдлар 1,4 фоизга, чеченлар 0,4 фоизга ошган.\nАҳолининг энг катта қисқариши украинлар - 3,6%, руслар - 1,4%, беларуслар - 3,3%, корейслар - 0,7% ва татарлар - 1%га қайд этилди. Шунингдек, поляклар сони 2,3 фоизга, бошқирдлар сони 1 фоизга камайди.\n«Аҳолининг кўпайиши табиий ўсиш ҳисобига содир бўлади. Европа этноси аҳолисининг табиий кўпайиши ёки табиий камайиши ва миграциясининг салбий қийматлари пасайишда ўйнади. Аҳоли ўлимининг юқори даражаси туғилишнинг юқори даражаси билан қопланди. Ўтган йиллардаги тенденциялар деярли ўзгармади», - дея қўшимча қилди Аяулим Сағинбаева.\nЭтник гуруҳларнинг жойлашишига келсак, қозоқларнинг энг катта улуши Алмати вилоятида – 11,6 фоиз, Туркистон вилоятида – 11,8 фоиз ва Жамбил вилоятида – 6,4 фоиз, шунингдек, Алмати – 9,6 фоиз ва Нур-Султан шаҳарларида - 7,6% ташкил этди.


Ўзбекистонга Pfizer ва Moderna вакциналар олиб келинади - 28.06.2021, Sputnik Ўзбекистон\nЎзбекистонга Pfizer ва Moderna вакциналари келиши кутилмоқда. 28.06.2021, Sputnik Ўзбекистон\nТОШКЕНТ, 28 июн — Sputnik. Ўзбекистонга Pfizer ва Moderna вакциналари келиши кутилмоқда.Айни дамда республикада жами 3 280 736 доза вакцинадан фойдаланилди. Улардан: 1-босқич эмланганлар 1 932 975 нафарни, 2-босқичда эмланганлар 1 145 294 нафарни, 3-босқич эмланганлар 202 467 нафарни ташкил қилди.Кеча Тошкент шаҳридаги барча савдо шохобчаларида аҳолини коронавирусга қарши оммавий эмлаш бошланди.\n© AFP / PASCAL GUYOTШприцы и бутылочки с вакциной "Pfizer"\nЎзбекистонга Pfizer ва Moderna вакциналари келиши кутилмоқда.\nТОШКЕНТ, 28 июн — Sputnik. Ўзбекистонга Pfizer ва Moderna вакциналари келиши кутилмоқда.\n“Август ойида Ўзбекистонга "Covax" дастури доирасида AstraZeneca (CovieShield эмас), Pfizer, Moderna ёки ЖССТ тасдиқлаган бошқа вакцина келиши кутилмоқда”, - деди Санитария-эпидемиологик осойишталик ва жамоат саломатлиги хизмати бошлиғи ўринбосари Ботир Қурбонов.\nАйни дамда республикада жами 3 280 736 доза вакцинадан фойдаланилди. Улардан: 1-босқич эмланганлар 1 932 975 нафарни, 2-босқичда эмланганлар 1 145 294 нафарни, 3-босқич эмланганлар 202 467 нафарни ташкил қилди.\nКеча Тошкент шаҳридаги барча савдо шохобчаларида аҳолини коронавирусга қарши оммавий эмлаш бошланди.


Ўзбекистонда доллар курси кетма-кет тўртинчи кун кўтарилди – Kommers.uz\nМолия\t16:11 | 4.2.22\nЎзбекистонда доллар курси кетма-кет тўртинчи кун кўтарилди\n1 АҚШ долларининг расмий курси 17,81 сўмга ошди.\nЎзбекистонда долларнинг расмий курси 17,81 сўмга кўтарилиб, 10 минг 853,02 сўмни ташкил этмоқда. Бу ҳақда Марказий банк матбуот хизмати хабар берди.\nҚайд этилишича, 1 АҚШ долларининг расмий курси 17,81 сўмга ошиб, 10 минг 853,02 сўмни ташкил этган. 1 евро курси 12 минг 441,90 сўмга баҳоланиб, 214,37 сўмга ошди. Шунингдек, 1 рубль 142,87 сўм этиб белгиланиб, 1,39 сўмга кўтарилди.\nМаълумот учун, ушбу алмашув курслари 7 февраль, душанба кунидан кучга киради.